Баш ҡалала аэропорт яғына киткән юлда йәйәүлеләр өсөн ер өҫтө үткәүеле төҙөлә башланы\n16 Июнь 2017, 08:58\nӨФӨ, 2017 йыл, 16 июнь. /«Башинформ» мәғлүмәт агентлығы, Ольга Мортазина/. Өфөлә Спутник биҫтәһе янында аэропорт яғына киткән юлда йәйәүлеләр өсөн ер өҫтө үткәүеле төҙөлә башланы. Объект республика Башлығы Рөстәм Хәмитовтың ҡушыуы буйынса һалына. Граждандарҙы ҡабул итеү барышында уға транспорт проблемаһы һәм йәйәүлеләр өсөн үткәүел булмау хаҡында һөйләп, урындағы ҡатын мөрәжәғәт итте. Күп кенә кешеләр һигеҙ һыҙатлы юғары тиҙлекле трасса аша үтергә мәжбүр. Яҡындағы туҡталышҡа тиклем 2,5 саҡрым ара. Был хәл республика Башлығының асыуын килтерҙе. «Асыҡ яланда, тейешле инфраструктураһыҙ ҡасаба төҙөйҙәр. Кешеләр яфалана, балалар һәм уҡыусылар күп, «Металлобаза» туҡталышына тиклем алыҫ», — тип билдәләне ул, биҫтәлә транспорт проблемаһын хәл итергә һәм үткәүел төҙөлөшөн тиҙләтергә ҡушып.\nЭш свай нигеҙен ҡуйыуҙан башланды. Объекттың оҙонлоғо – 58 метр. Коридорҙы 54 светодиодлы лампа яҡтыртасаҡ. Йөрөй алмаған кешеләр өсөн күтәреп-төшөрә торған платформа ҡаралған. Үткәүел урынында ике йүнәлештә лә йәмәғәт транспорты туҡталышы төҙөләсәк. Төҙөлөштө ағымдағы йылдың дүртенсе кварталында тамамлау күҙаллана.


Йәштәр сәйәсәте, спорт һәм туризм министрлығы кадрҙар резервын ойоштора // Сәйәсәт | новости башинформ.рф\nЙәштәр сәйәсәте, спорт һәм туризм министрлығы кадрҙар резервын ойоштора\n17:45, 29 апреля 2010 Сәйәсәт\nБашҡортостан Республикаһының Йәштәр сәйәсәте, спорт һәм туризм министрлығында кадрҙар резервын булдырыуға конкурс үтте. «Граждан хеҙмәтенең асыҡлығын, граждандарҙың дәүләт хеҙмәткәрҙәренә ышанысын арттырыу» пилот йүнәлеше сиктәрендә был сара дүртенсе тапҡырына үткәрелә. Дөйөм алғанда, конкурста ҡатнашыуға 70 йәш кеше ғариза биргән, ләкин бөтә кандидатураларҙы ла бер көндә ҡарап бөтөп булмай, шуға күрә комиссия ағзалары әңгәмәләшеүгә һәр юлы 15 – 20 кешене саҡыра.\nБыл юлы әңгәмәләшеүгә 20 кандидат килде. Уларҙың күптәренең дәүләт граждан хеҙмәтендә эшләү тәжрибәһе бар, йәмәғәт һәм педагогик эшмәкәрлек менән әүҙем шөғөлләнә. БР йәштәр сәйәсәте, спорт һәм туризм министры Александр Никерин етәкселегендәге комиссия ағзалары кандидаттарҙың ведомствола эшләүгә әҙерлек кимәлен, уларҙың «Дәүләт граждан хеҙмәте тураһында» Федераль законды белеүен, теге йәки был өлкәләге компетентлығын баһаланы.\nМинистрлыҡ етәкселеге бер юлы өс йүнәлеш – йәштәр менән эшләү, спортты һәм туризмды үҫтереү – буйынса кадрҙар резервын ойоштора. Бында кадрҙар резервы кесе белгестәрҙән башлап етәксе вазифаларға тиклем бөтә звенолар өсөн ойошторола.\nБөгөн әңгәмәләшеүгә килгән кандидаттарҙың юғары кимәлен иҫәпкә алып, комиссия, ҡағиҙә булараҡ, кадрҙар резервына индереү тураһында ыңғай ҡарар ҡабул итте. Шуға ҡарамаҫтан, кандидаттарҙың береһе лә әлегә үҙен яңы эшкә ҡабул иттеләр тип әйтә алмай. Резерв ул киләсәккә – вазифалар бушау йәки өҫтәмә штат берәмектәре булдырыу осрағына ойошторола. Министрлыҡтың вакантлы урындары килеп сыҡһа, уларға кандидатуралар бөгөн конкурс һайлап алыуын уңышлы үтеүселәр араһынан һайлап алынасаҡ.


Өфөлә сираттағы рекорд - GTRK.TV — Новости Уфы и РБ\nӨфөлә сираттағы рекорд\nӨфөлә «Динамо» стадионында күп халыҡ ҡатнашлығында велосипед һынын төҙөү буйынса Гиннес китабы өсөн донъя рекорды ҡуйылды. Меңләгән кеше стадионға йыйылды һәм ҙур велосипед фигураһына теҙелеп баҫты. Флешмобта ҡатнашыусыларҙан һыҙаттың сигенә сыҡмай биш минут дауамында ҡыбырламай тороу талап ителде. Быҡа тиклем флешмобта ҡатнашыусыларҙың иҫәбе буйынса донъя беренселегенә Бөйөк Британияның Силоҫ он Солвей ҡалаһы эйә ине. Унда велосипедты һынландырырға бөтәһе 794 кеше йыйылғайны.\n29 мая Телевидениеға сирек быуат буйына тоғро\n29 мая Бәпкәләргә юл бирегеҙ


Гонаһтарығыҙҙан тәүбә итегеҙ » "Йәшлек" гәзите\nГазета "Йәшлек" » Новости » Иман » Гонаһтарығыҙҙан тәүбә итегеҙ\nГонаһтарығыҙҙан тәүбә итегеҙ\n“Тәүбә” “кире ҡайтыу” тигәнде аңлата. Кеше үҙенең тәбиғәте менән гонаһ ҡылыуға әүәҫ. Ул фәрештә түгел, хата-яңылышыуҙарҙан алыҫ тора алмай. Һәр кешенең иманы, Аллаһтың әмерҙәренә буйһоноу дәрәжәһе лә төрлөлөр.\nҒөмүмән, был донъяла гонаһһыҙ кеше юҡ. Бәйғәмбәребеҙ “мин гонаһһыҙ” тигән бәндәне, йылғаны арҡыры йөҙөп сығып, кейемем ҡоп-ҡоро, тип ялғанлаған кеше менән сағыштырған. Был донъяла йәшәгән кешенең кейеме керләнгән шикелле, белеп һәм белмәй ҡылған кәмселек-хата, гонаһтарҙан йәне лә бысрана. Гонаһтар оло һәм кесегә бүленә. Кем өсөндөр уҡылмай ҡалдырған нәфилә йәки сөннәт намаҙ, ураҙа күңел борсолоуына сәбәп булһа, берәүгә ғәйбәт һөйләү, зина ҡылыу, хәмер эсеү – ғәҙәти күренеш.\nГонаһтар ике төрлө: береһе Аллаһ менән кеше, икенсеһе әҙәм балалары араһында була. Раббыбыҙ менән бәндә араһында булған гонаһтан кире ҡайтыу, тәүбә итеү өсөн өс шарт бар. Беренсеһе – ҡылған эшең өсөн ихлас күңел менән үкенеү. Икенсеһе – был эште башҡа ҡылмаҫҡа тип Аллаһыға һүҙ биреү. Өсөнсөһө – шуға кире ҡайтмау.\nАллаһы Тәғәлә менән кеше араһындағы гонаһтарға – намаҙ уҡымау, ураҙа тотмау, үҙеңде Аллаһтың ҡоло итеп танымау һәм Раббыңа ширҡ (тиңдәш) ҡылыу инә.\nӘҙәм балалары араһындағы гонаһтар тип кеше рәнйетеү, мал урлау, ғәйбәт һәм һүҙ йөрөтөү кеүектәр һанала. Бында булған гонаһтарҙа ғәфү һорау ғына етмәй, ә ғәйепләгән, йәберләгән кешенең күңелен күреү ҙә фарыз.\nБәйғәмбәребеҙ Мөхәммәт с.ғ.с. бер хәҙисендә: ”Һәр әҙәм балаһы гонаһлы, иң хәйерле булғандары – тәүбә итеүселер”, – тигән һәм үҙе көнөнә 70 – 100 мәртәбә тәүбә итә торған булған. Аллаһ кешеләрҙе яралтҡанда уҡ уларҙы гонаһҡа бирелеүсән итеп бар ҡылған. Шул уҡ ваҡытта күңелдәребеҙгә эшләгән яуызлыҡ һәм гонаһтарыбыҙға үкенеп, тәүбәгә килеү кеүек сифаттарҙы ла һалған.\nХатта Аллаһы Тәғәлә өсөн ихлас күңел менән тәүбә иткән, хаталарын аңлаған бәндә ҡәҙерле һәм дәрәжәлерәк, Ул үҙен таныған, күңелдәрендә Ҡөрьән аяттары булған бәндәләрен йәһәннәмгә атмаҫ.\nӘнәс ибн Малик (р.ғ.) исемле сәхәбә бәйғәмбәребеҙҙең көнөнә 70 ҡат тәүбә итеүҙе бойорғанын риүәйәт ҡыла. Ҡөрьәндең “Нур” сүрәһендә Аллаһ: ”Әй мөьминдәр, Раббығыҙҙан ғәфү һорағыҙ, гонаһтарығыҙҙың ярлыҡаныуын ялбарығыҙ – уларҙан ҡотолорһоғоҙ, йәннәткә ирешерһегеҙ”, – ти.\nИғтибар итегеҙ, “Фуркан” сүрәһенең 68 – 71-се аяттарында: “Улар Аллаһҡа тиң эҙләмәҫ, башҡаға табынмаҫ. Яуызлыҡ һәм ямандан тәүбә итеп, иман килтереп, изгелек ҡылғандарҙың яманлыҡтарын изгелеккә алмаштырыр, гонаһтарын ярлыҡап, сауаплы ғәмәлгә әйләндерер. Аллаһ – ярлыҡаусы, бик тә мәрхәмәтле. Тәүбә иткәндәр һәм изгелек ҡылғандар, һис шикһеҙ, тәүбәләре ҡабул ҡылынып, Аллаһтың ризалығын алып, Уның янына ҡайтырҙар”, – тиелә.\nТәүбә итеүҙең ваҡыты билдәләнгәнме, тип һораған кешегә иң хәйерлеһе иртәнге һәм икенде намаҙҙарынан һуң булған ваҡыт тип һанала. Йоҡларға ятҡанда ла доға ҡылып, Аллаһтан ғәфү итеүҙе һорап ятһаң, яҡшы.\nХәҙрәти Әбү Муса (р.а.) бәйғәмбәребеҙ әйтте: “Аллаһ минең өммәтемә ике вәғәҙә иңдерҙе. Һин улар араһында саҡта Аллаһ уларға яза бирмәҫ. Улар араһында ярлыҡау һорағандар булғанда да яза бирмәҫ” (8:33).\nӘҙәм балаһы, ширеҡ ҡылыусымы, кеше йәнен ҡыйыусымы – уның һәр ваҡыт үкенеп, тәүбәгә килергә хаҡы бар. Аллаһтың рәхмәт һәм тәүбә ишектәре ҡиәмәт көнөнә тиклем асыҡ. Ниндәй генә гонаһлы зат булмаһын, әгәр Раббыһының рәхмәтенә ирешкән бәндә булһа, һис шикһеҙ, Аллаһ ярлыҡар.\nӘт-тәүүәбү – Аллаһтың гүзәл исемдәренең береһе, тәүбәләрҙе ҡабул итеүсе, гонаһтарҙы кисереүсе. Күп гонаһ эшләгән кеше: “Раббымдың йөҙөнә ҡарарлык хәлем ҡалманы”, – тип гонаһҡа батмаһын, шунда ук үкенеп, сәждә ҡылһын, ғәфү һәм мәғфирәт һораһын, тиелә китаптарыбыҙҙа. Әгәр ҙә Раббыбыҙҙың ошо исемен намаҙҙан һуң 360 ҡат уҡыһа, был бәндәһен Аллаһ ярлыҡар.\nТәүбә – ул үҙе ғибәҙәт, сөнки Аллаһ ҡаршыһында ғәйебеңде таныу һәм гонаһтарың өсөн ғазап кисеү. Тәүбә ул – күҙ йәштәре, йөрәк һәм йән һыҡрауы. Хәҙистәрҙән күреүебеҙсә, кешенең тәүбәгә килеүе сәбәпле, Аллаһ бер генә түгел, бөтә элек ҡылған кәмселектәрен дә ғәфү ҡылыуы ихтимал.\nТәүбә ул йөрәкте гонаһтан паклай. Хөрмәтле бәйғәмбәребеҙ Мөхәммәт (с.ғ.с): ”Һәр гонаһ йөрәктә бер ҡара тап барлыҡҡа килтерә, тик тәүбә итеү генә ул таптан арындыра. Әгәр кеше тәүбә итмәһә, гонаһ өҫтөнә гонаһ өҫтәлеп торһа, йөрәк керләнә”, – тигән.\nИкенсе шарт –ҡылған гонаһҡа кире ҡайтмау. Хөрмәтле бәйғәмбәребеҙ (с.ғ.с): ”Берәү Аллаһтан ялбарып, тәүбә ҡылып, ғәфү һорап та, һуңынан шул гонаһты ҡабат эшләһә, Раббыһын мәсхәрәләүсе-хурлаусы, Унан көлөүсе”, – тигән.\nТәүбә ул киләсәккә план түгел, ә үткән гонаһ, кәмселек-хаталарға иҫәп-хисап. Әбу Ләйс Сәмәрканиҙың риүәйәтенән күренеүенсә: “Әҙәм ғ.с. әйтте: ”Йә Раббым дөрөҫлөктә Иблис миңә солтан булды, тыйылырға сабырлығым етмәне, арттыр минең изгелектәремде”. Аллаһ: “Изгелекте арттырырмын ун өлөшкә, яуызлыҡты бер менән һанармын һәм ул яуызлыҡты бөтөрөрмөн, тәнеңдә йәнең булған тиклем гонаһтарыңды ярлыҡармын”, – тип яуаплай”.\nБәндә Аллаһы Тәғәләнең рәхмәтенән өмөтөн өҙөргә тейеш түгел.\nХөрмәтле бәйғәмбәребеҙ (с.ғ.с) әйтте: ”Гонаһынан тәүбә ҡылыусы гонаһы булмаған кеше кеүектер. Хәҡиҡәттә бәндәнең ҡылған гонаһы икенсеһен ҡылғанға тиклем яҙылмайынса торор. Бынан һуң тағы гонаһ ҡылһа, уның өсөнсөһөн ҡылғансыға ҡәҙәр яҙылмаҫ. Әгәр бишкә тиклем йыйылып, бер изгелек ҡылһа, биш яуызлыҡ урынына биш изгелек яҙылыр. Был ваҡыт Иблис мәлғүн: “Кешегә нисек көсөм етһен, уның зарарына мин тырышам, бер изгелек менән бар тырышлығымды юҡҡа сығара”, – тип әйтер.\nАллаһы Тәғәлә теләһә, барыбыҙҙы ла гонаһ ҡылмай торған фәрештәләр сифатында яралта алыр ине, ләкин Уның был хикмәтен Үҙе генә белеүсе. Аллаһ үҙенең киң рәхмәте менән ғәзиз ҡолдарын ярлыҡап, ике донъя бәхет-сәғәҙәтенә ирештерһә ине. Амин.\nӨфөнөң Максимовка ҡасабаһындағы “Асия” мәсете имамы.\nСығыу ваҡыты 26-04-2013, 11:58 | Ҡаранылар: 1510


«Өфө» клубы киләһе миҙгелдә лә Премьер-лигала уйнаясаҡ\nБыл хоҡуҡҡа баш ҡала футболсылары бөгөн Ҡазандың «Рубин»ы менән тигеҙ иҫәпкә уйнап лайыҡ булды. Көсөргәнешле осрашыу Саранск ҡалаһы стадионында уҙҙы.\nҺуңғы турҙағы һигеҙ матч та бер үк ваҡытта башланды. Был тәү сиратта килешкән уйындарҙы иҫкәртеү маҡсатында эшләнде. Шуны билдәләп үтергә кәрәк, Игорь Колыванов тәрбиәләнеүселәренә артабан да көслөләр сафында ҡалыу өсөн еңеү яуларға кәрәк ине. Әммә Ҡазан командаһы ла Европа кубогында ҡатнашыу өсөн көрәш алып барҙы. Беренсе булып уңышҡа «Өфө» футболсыһы Дмитрий Стоцкий өлгәште. Тәнәфестән һуң дәғүәселәр яуап тубы индерҙе. Таблолағы 1-1 иҫәбе уйын аҙағынаса үҙгәрмәне. Ике мәрәй юғалтыуға ҡарамаҫтан Башҡортостан командаһы Премьер-лигала ҡалыу мөмкинлеге яуланы. Сөнки ошо уҡ минуттарҙа «Ростов» клубы ла ЦСКА-ны еңә алманы. Шулай итеп чемпионат һөҙөмтәләре буйынса «Торпедо» менән «Арсенал» премьер-лиганан төшөп ҡалды. Ә «Урал» менән «Ростов» был хоҡуҡҡа ирешеү өсөн ФНЛ-да уйнаған командаларҙы еңергә тура киләсәк.


Июндә Өфөлә бушлай ер участкалары бүленә башлаясаҡ // Иҡтисад | новости башинформ.рф\nИюндә Өфөлә бушлай ер участкалары бүленә башлаясаҡ\n12:55, 21 апреля 2012 Иҡтисад\n2012 йылдың июнендә Өфөлә өс һәм унан да күберәк бәлиғ булмаған бала йәки инвалид бала тәрбиәләүсе тәүге ғаиләләр бушлай ер участкалары аласаҡ. Был хаҡта Өфө хакимиәтенең Ер ресурстары идаралығында үткән матбуғат конференцияһында Өфө хакимиәте башлығының беренсе урынбаҫары Ринат Сәғитов хәбәр итте. Был участкалар шәхси торлаҡ төҙөү өсөн тәғәйенләнгән.\nИҫегеҙгә төшөрәбеҙ, өс һәм унан да күберәк бәлиғ булмаған бала йәки инвалид бала тәрбиәләүсе ғаиләләргә бер тапҡыр бушлай Өфөнөң муниципаль мөлкәтендә булған ер участкаһын тапшырыу тәртибе ҡала округы Советы ҡарары менән раҫланды. Өфө хакимиәтенең торлаҡ бүлеү һәм иҫәпкә алыу бүлеге граждандарҙы иҫәпкә алыуҙы тәьмин итеүсе урындағы үҙидара органы булып тора.\n— Бөгөнгө көнгә ер участкаларын алыуға йәмғеһе ике меңгә яҡын ғариза ҡабул ителде, — тине Өфө хакимиәтенең Ер ресурстары идаралығы начальнигы Салауат Хөсәйенов. – Уларҙың күпселеге – күп балалы ғаиләләрҙән.\nТеги: ер һәм милек мөнәсәбәттәре,торлаҡ


Ирҙең даны - иленән, » Табын\nИрҙең даны - иленән,\n13 апреля 2018 йыл | Хаттар\nКөнүҙәк мәсьәлә булып бөгөнгө көндә ауылдың йәшәйеше, эшмәкәрлеге торҙо. Ҡауарҙы ауыл биләмәһе башлығы Р.Р.Әбелғужиндың, мәктәп директоры Р.Ғ.Абдрахмановтың, имам-хатиб С.Ф.Юлыҡовтың, урындағы йәмәғәт ойошмаһы ТОС етәксеһе Р.Ш.Юлыҡовтың уй-фекерҙәре ауылды үҫтереү, ауылдағы кире күренештәрҙән арыныу, үҫеп килеүсе йәш быуынға дөрөҫ әхлаҡи тәрбиә биреү тураһында барҙы.\nБөгөнгө көндә Юлыҡ ауы-лы халҡы күпләп мал аҫрау менән мәшғүл. Шул йәһәттән сығып биләмә башлығы ауыл хужалығы продукцияһын эшкәртеп һатыу маҡсатында кооператив ойоштороуҙың ыңғай яҡтарын баһалап, халыҡты берҙәм ҡушылырға саҡырып, ауыл биләмәһендә инициатив төркөмдәр төҙөлөүе хаҡында белдерҙе.\nАуылдың киләсәге беҙҙең ҡулда, йәш быуынға һүҙ менән түгел, ә үҙебеҙҙең шәхси өлгөбөҙ һәм ошондай эшлекле йыйындар йыйып, кәңәшләшеп эшләү юлы менән генә йоғонто яһай алырбыҙ, уларҙы ауылдың ысын патриоттары итеп үҫтереп булыр, тип Р.Ғ.Абдрахманов үҙ тәҡдимен еткерҙе һәм ир-егеттәрҙе йома намаҙҙарына йөрөргә саҡырҙы.\nИмам-хатиб үҙенең фәһемле вәғәздәре менән йома намаҙы ир-аттар өсөн генә мәжбүри икәнен һыҙыҡ өҫтөнә алып, уларҙың күңеленә яҡшы ойотҡо һалды. Үҙен мосолман тип һанаған кеше, намаҙға саҡырып яңғыраған ауаздарҙы ишетеп тә, намаҙға барырға мөмкинселеге булып та бармай ҡалһа тип әйтеп, ауылдаштарын бер аҙ уйланырға мәжбүр итте. Һөйләшеү барышында һәр ир-уҙаман үҙҙәренең уй-фекерҙәрен еткерҙе һәм һәр йома намаҙында ир-егеттәрҙең күберәк булыуы кәрәк тигән фекергә киленде.\nВетерандар советы рәйесе М.Я.Шаһиева йыйынды баһалап, үҙенең дә ил тотҡаһы ирҙәрҙе бөгөнгө һөйләшеүҙә ҡаралған мәсьәләләргә етди ҡарарға һәм ысынбарлыҡта тормошҡа ашырырға саҡырҙы.\nНамаҙ ваҡыты еткәс, барлыҡ ир-ат имам-хатибҡа эйәреп намаҙға баҫты.\nЭйе, боҙ ҡуҙғала башланы буғай… Иншалла, шулай булһын!\nАуылыбыҙ эшҡыуарҙары Илһам Шаһиев, Азат Хужаев, Миңниә Дауытова, ауылдаштар, ағинәйҙәр ярҙамы менән байрам табыны ла әҙерләнгәйне.\nЭйе, үткәндәрҙән, ата-бабаларыбыҙҙың яҙмышынан күренеүенсә, көслө зат борон-борондан тормош тотҡаһы, йәмғиәттең терәк-таянысы, ғаиләнең ныҡлы арҡаһы булған, уға һәр ваҡыт ҙур ышаныс бағланған. Көслө зат диндә төп урынды биләй. Уның иңенә Ватаны, халҡы, милләтенә бәйле бик күп бурыстар йөкмәтелгән. «Ил - ирҙәр менән көслө», «Ирҙең даны - иленән, халҡы менән еренән» шул!


Яҙмаларҙа — халыҡ ижады ҡомартҡылары » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Яҙмаларҙа — халыҡ ижады ҡомартҡылары\nЯҙмаларҙа — халыҡ ижады ҡомартҡылары 06.02.2015 // Йәмғиәт\nБашҡорт тел ғилемендә, ғөмүмән, төркиәт донъяһында Сәриә Миржанованың исеме киң билдәле. Ул — ҡырҡтан ашыу ғилми хеҙмәт авторы. “Башҡорт теленең көньяҡ диалекты”, “Башҡорт теленең төньяҡ-көнбайыш диалекты (формалашыуы һәм хәҙерге торошо)” исемле урыҫ телендә донъя күргән монографиялары — башҡорт тел ғилемендәге фундаменталь хеҙмәттәр рәтендә.\nКиң таралған көньяҡ диалектының өс тармағын билдәләп (Эйек-Һаҡмар һөйләше, Урта һөйләш, Дим һөйләше), уларҙың һәр ҡайһыһының өн (фонетик) үҙенсәлектәре, һүҙ төркөмдәре, лексикаһы буйынса төплө, ғилми нигеҙле тикшеренеү үткәрҙе ул. Шундай уҡ йүнәлештә башҡорт теленең төньяҡ-көнбайыш диалектындағы Ҡариҙел, Танып, Түбәнге Ағиҙел-Ыҡ, Гәйнә һөйләштәренең үҙенсәлектәре ентекле өйрәнелде. Башҡа халыҡтар (татар, фин-уғыр, урыҫ) менән бәйләнештәр һөҙөмтәһендә барлыҡҡа килгән тел күренештәре яҡтыртылды. Бай фактик материал нигеҙендә башҡорт теленең төньяҡ-көнбайыш диалектының фонетик һәм грамматик, айырыуса лексик үҙенсәлектәре башҡорт әҙәби теленә лә хас тигән һығымта яһалды, был диалекттың башҡорт теленең айырылғыһыҙ бер өлөшө икәнлеге күрһәтелде. Бер үк ваҡытта ғалимә төбәктә йәшәгән татар, фин-уғыр халыҡтарының теленә башҡорт теленең йоғонтоһо булыуын да дәлилләне.\nБыларҙан тыш, Сәриә Миржанова — өс томдағы “Башҡорт һөйләштәре һүҙлеге”н, “Башҡортса-русса һүҙлек”, “Башҡорт теленең диалектологик атлас”ын төҙөүселәрҙең береһе. Күреүегеҙсә, Сәриә Миржанова ижадының төп йүнәлеше — тел ғилеме. Әммә ғалимә үҙенең эшмәкәрлеген диалектология, лексикография өлкәләре менән генә сикләмәне. Дөйөм тел ғилемен өйрәнеүҙә фольклор әҫәрҙәренең ҡиммәтен аңлап, халыҡ ижады үрнәктәрен йыйҙы, йола, ғөрөф-ғәҙәттәргә, тормош-көнкүрешкә бәйле төрлө мәғлүмәттәр тупланы, был өлкәлә оҫталыҡ күрһәтте.\nСәриә Фазулла ҡыҙының фольклор яҙмалары ифрат бай мәғлүмәтле, жанрҙары күп яҡлы. Уларҙа әкиәт, риүәйәттәр, риүәйәт-легендалар, йырҙар, бәйеттәр, таҡмаҡтарҙың төрлө төрҙәре, эпик әҫәрҙәр, мәҡәл-әйтемдәр, йомаҡтар, йола фольклоры үрнәктәре бар.\nЙыйған материалдарының бер өлөшө ғалимәнең баҫылып сыҡҡан хеҙмәттәрендә урын алһа, икенсеһе — шаҡтай ҙур өлөшө — Рәсәй Фәндәр академияһы Өфө фәнни үҙәгенең ғилми архивында һаҡлана. Ҡомартҡылар 1958 йылда Башҡортостандың көньяҡ, көньяҡ-көнсығыш райондарында яҙып алынған (Ф. 3. Оп. 2. 422, 423). С. Миржанова ул төбәккә комплекслы этнографик экспедиция ағзаһы булараҡ сәфәр ҡылған (етәксеһе — этнолог Раил Кузеев). “Алпамыша менән Барсынһылыу”, “Бабсаҡ менән Күсәк”, “Иҙеге” эпостарының әкиәткә тартым өлгөләре (йыйыусы әйтеүенсә, информанттар уларҙы әкиәт тип һөйләгән), “Буранбай бәйете” һ.б. ауыҙ-тел ижады ҡомартҡылары “Башҡорт халыҡ ижады” томдарына инеп китте.\nМатериалдар араһында әкиәттәрҙең күп булыуы күҙгә ташлана. Улар экспедиция эшләгән һәр районда тиерлек яҙып алынған. Текстар яҡшы сифатлы. Араларында һамаҡлы сюжеттар осрай (“Бей атмыш”, “Сүлмәғанай”). “Һуҡтырған һалдат” исемле бер сюжет хикәйәт тип нарыҡланған.\nЯҙмаларҙың “Риүәйәттәр һәм легендалар” тип аталған бүлегендә әһәмиәтле мәғлүмәт һаҡланған бер нисә тарихи риүәйәт һәм “Башҡорт ҡайҙан килеп сыҡҡан?” тигән этнонимик легенда килтерелә. Уның нигеҙендә кешеләргә төйәкләнер ер табып биреүсе изгелекле ҡорт (бүре) мотивы ята.\nСәриә Миржанова ырыуҙар, ауылдар тарихына бәйле риүәйәттәрҙе ҡағыҙға теркәүгә ҙур иғтибар биргән. Уларҙа башҡа фольклор тупланмаларында һирәгерәк осраған йәки бөтөнләй сағылмаған мәғлүмәттәр бар. Мәҫәлән, Күгәрсен районының Түңгәүер ауылында Хәлиулла Ишкилдиндан яҙып алынған “Дүңгәүерләр ҡайҙан килгәннәр” тигән риүәйәттә түбәндәге юлдар иғтибарҙы йәлеп итә: “Смаҡ дүңгәүерләре беҙ. Алар туҡһан өйлө дүңгәүерләр булған. Шуларҙан айырылып, яуҙан ҡасып, ирле-бисәле ошонда килгәннәр. Теге дүңгәүерләр Иҙел буйындамы, йә Сыбар тау яғындамы, булғаннар”...\nӨҙөктәге “туҡһан өйлө дүңгәүерләр” тигәне, беҙҙең уйлауыбыҙса, тәғәйен һанды аңлатмай, ә күплек төшөнсәһен, ҙур ырыу мәғәнәһен бирә һәм ирекһеҙҙән Г. Потаниндың бер хеҙмәтендә теркәлгән “туҡһан ике баулы ҡыпсаҡ” тигән мәғлүмәтте хәтергә төшөрә. Унда был һүҙбәйләнеш ҡыпсаҡтарҙың күп тармаҡлы, күп нәҫелле көслө ҡәбилә булыуын аңлата. С. Миржанова яҙмаларында “дүңгәүер” төшөнсәһе ауыл исемен генә аңлатмай, ырыу исемен дә сағылдыра. Был Ейәнсура районының Байдәүләт ауылынан 1883 йылғы Басир Бикжанов (Үҫәргән ырыуы вәкиле) биргән мәғлүмәттәрҙә асыҡ күренә. “Төп башҡортлар, йәғни семиродный доверенный: үҫәргән, бөрйән, түңгәүер, ҡатайлар... ҡалғанын белмәйем”, — ти ул.\nАуыл тарихтарының һәр береһендә тиерлек ырыу тамғалары, ара, нәҫел атамалары ҡағыҙға төшөрөлгән. Тарихи риүәйәттәрҙә, нигеҙҙә, ҡаҙаҡ барымталары, яуҙа ҡатнашҡан батырҙар (Сура батыр, Аҡназар), башҡорт-урыҫ бәйләнештәре кеүек ваҡиғалар хаҡында һүрәтләнә.\nЭкспедиция ваҡытында байтаҡ йыр яҙып алынған. Материалдарына бирелгән инеш өлөшөндә Сәриә Миржанова йыр жанрҙарының үҙенсәлектәрен, уларҙың башҡарылыу рәүештәрен билдәләргә ынтылған, был тәңгәлдә, тәбиғи, төбәк атамалары ла күҙ уңынан ысҡындырылмаған. Мәҫәлән, әйтемнәү, һамаҡлау, һалмаҡлау, һармаҡлауҙарҙың көйһөҙ, бейеү ритмында һамаҡлап әйтеү рәүешендә башҡарылыуҙарын билдәләй.\nОҙон көйҙәрҙән “Урал”, “Ирәндеккәй”, “Һары ла сәс”, “Шафиҡ”, “Ашҡаҙар”, “Ғилмияза”, “Зөлхәмирә” (“Зөлхәбирә”), “Шәүрә” һ.б. йырҙар яҙып алынған, шулай уҡ ошо көйҙәргә йырланған исемһеҙ йырҙар ҡағыҙға теркәлгән. Исемдәре билдәле булған йырҙарҙы С. Миржанова “атамалы йырҙар” тип әйтеп китә.\nМатериалдар араһында Баймаҡ районының Беренсе Этҡол ауылында 80 йәшлек Хәшейә Зөлҡәрнәева “Менәүәрә килен мәрхүмгә сығарылған йыр” тигән иҫкәрмә менән ошондай бер йыр бар. Шунан бер куплет:\nЭтҡол ерләренә барған саҡта,\nЯным кеүек Менәүәрә, кем,\nБыл-был булып сайрайҙыр, кем.\nҠарурманнарынан ат үтмәй.\nМенәүәрә һылыуым китте бик йыраҡҡа,\nБылбыл булып сайрайҙыр, кем,\nХәл белешер инек — хат етмәй.\nҮкенескә ҡаршы, йырҙың аудио яҙмаһы юҡ. Баймаҡ районына фольклорсылар аҙ сәфәр ҡылманы, әммә бындай йыр улар тарафынан ҡағыҙға ла, магнитофон таҫмаһына ла теркәлмәгән. Шулай ҙа был урында Хәшейә Зөлҡәрнәева тексына айырым иғтибар йүнәлтеүебеҙ осраҡлы түгел. 1989 йылғы фольклор экспедицияһы ваҡытында Дәүләкән районының Ҡыҙрас ауылында Ғәйшә Әҡембәтованан “Хәйрүләкәй” исемле йырҙы көйө менән яҙып алырға тура килгәйне. Ноталары, һүҙҙәре матбуғатта баҫылды, күренекле йырсы Ғәли Хәмзин башҡарыуында эфир тулҡындары аша ла яңғыраны. Хәҙер ул киң билдәле. Бына уның тексынан өҙөк:\nТып-тып ҡына баҫҡан туратыңды,\nЙәнейем кеүек, Хәйрүләкәй,\nБылбыл булып һайра әле.\nСит илдәргә китеп яҡшы йөрөһәң,\n“Ҡайҙан килгән” тип (шул) һорарҙар,\n“Кем балаһы” тип (шул) һорарҙар,\nҒәйшә Әҡембәтова әйтеүенсә, был йырҙы ситкә китергә йыйынған Хәйрүләкәйгә төбәп әсәһе йырлаған. Күренеүенсә, лирик геройҙың ситкә китеү мотивы, йырҙың ҡушымта өлөшө — ике текст өсөн дә уртаҡ һыҙат. Зөлҡәрнәеваның тексында бойоғоу тойғоһо һиҙелһә, Әҡембәтованыҡы күтәренкерәк рухта. Йырҙарҙың көйҙәре лә оҡшаш булыуы ихтимал. Текстарҙағы ижектәр һанының яҡынлығы-уртаҡлығы шулай фараз ҡылырға мөмкинлек бирә. Көйҙөң тәү башлап ҡайһы төбәктә сығарылыуын әле асыҡлайһы бар. Быны “Хәйрүләкәй”ҙең музыкаль тибын, стилен өйрәнеү нигеҙендә музыка белгестәре билдәләй алыр, моғайын.\nҠағыҙға теркәлгән мәҡәл, әйтем һәм йомаҡтарҙың күпселеге, дөйөм алғанда, киң билдәле үрнәктәр. Шулай ҙа һирәгерәк ишетелгәндәре лә юҡ түгел. Мәҫәлән: «Алабута аш булған, ҡыптыр тиртунлы баш булған»; «Бәләкәс ирҙән бөкөрө ир тыуар»; «Баҙарҙа алтмыш атаның балаһы бар, һәр кем танығанына сәләм бирә»; «Ҡулыңдағын ныҡ тотһаң, күршең менән татыу булырһың»; «Ҡарала ҡарһанмаһаң, аҡланда нәмә ашарһың?»; «Улға ҡараған — урамға ҡараған, киленгә ҡараған — кирегә ҡараған»; «Ил талап ауыҙға кергән хәлүәнән ер тарап табылған икмәк татлыраҡ». (Яҙма сығанаҡтан ингән — Ф.Н.).\nЙомаҡтарҙан: “Ары ла китәр ләплүм, Бире лә китәр ләплүм, Төрлө үлән башынан Төймә төйәр ләплүм” (һарыҡ). “Ҡых-тфү, кәкәй!” (Бысаҡ, ҡайрау).\nСәриә Миржанованың 1958 йылдағы яҙмалары хаҡында фекер йөрөткәндә, ундағы этнографик материалдарҙың күплегенә лә иғтибар итмәй булмай, сөнки улар — туй, ерләү йолалары, уйындар, хужалыҡ төрҙәре — бик ентекләп, төпсөнөп яҙып алынған. Күрәһең, экспедиция алдан уҡ бик ныҡ әҙерләнеп, ағзаларына асыҡ бурыстар ҡуйып үткәрелгән. Әлеге ғилми конференция материалдарында ғалимәнең экспедиция буйынса үҙе яҙған отчеты баҫылғас, улар тураһында үҙебеҙ алған тәьҫораттар менән генә уртаҡлаштыҡ.\nБашҡорт халыҡ ижадын йыйыу эшмәкәрлеге хаҡында һөйләгәндә, уның башҡа төбәктәрҙә яҙып алған материалдары хаҡында әйтмәү мөмкин түгел, сөнки уларҙың ҡайһылары тарихи йылъяҙмаларға бәрәбәр.\nС.Ф. Миржанованың “Башҡорт теленең төньяҡ-көнбайыш диалекты” исемле монографияһында, мәҫәлән, фразеологизмдар, мәҡәл һәм әйтемдәрҙән тыш, ошо диалектҡа ҡараған дүрт һөйләштең һәр береһенең үҙенсәлектәрен сағылдырыусы текст үрнәктәре — ауыл тарихтары — хаҡында бәйән ҡылыусы риүәйәттәр бирелгән.\nТеге йәки был ауылға башлап кем нигеҙ һалған, унда ниндәй ырыуҙар, милләт кешеләре йәшәй, уларҙың үҙ-ара мөнәсәбәттәре, бәйләнештәре, көнкүрештәре ниндәй булған, ер-һыу атамалары ҡайҙан килеп сыҡҡан һ.б. ошо типтағы һорауҙарға яуап алып була был риүәйәттәрҙән.\nМиҫал өсөн монографиянан ҡайһы бер өҙөктәр килтерәйек.\nҠариҙел һөйләшенән: Иҫке Аҡпеләк ауылы тарихы. “Беренсе Яҡуп килеп килебутырган. Аҡбулат ҡарт, кий (быныһы яҙып алыу мәлендә информант эргәһендә ултырған тыңлаусының репликаһы, асыҡлаусы өҫтәмәһе булһа кәрәк — Ф.Н.). Башҡыртның жире ҙур былған. Бертем аулы ҡырҡ сакрым мынан, Киғазының йөҙ илле сакрымға сузылган жире элгәре. Бертем йылғасына Киғазыдан килеб ултырганнар. Безнең ата-бабайлар урыстан, татардан түләткән йерне. Әрбәлүтсиәге сәкле (революцияга саҡлы — Ф.Н.) башҡырт үткәрмәгән мишәрне, Аҡбүләктән сыҡҡан Шамырат, Коҙаш, теҙелешеп Йүрҙән буйына утырган башҡырт.\nТанып һөйләшенән: Имән ауылы. Беҙ башҡыртлар, төптән башҡырт килгән. Типтәр былмады, бетнәй башҡырт. Безен ата-бабайлар, ҙурәтәйләр килгән Йөрүҙәннән, Бәрҙәш, Шамырат яҡларынан. Шуның өсөн беҙҙең Имән ауылы башҡырт исемен күтәрә.\nИмәннең ерләре күп булған. Псләк байары йере, Патлуп мишәрләре, Насарлар, Кизгән, Ишмәмәт, Нөркә ерләре безнеке булған. Имән ҡарт, Әмер ҡарт, Усман ҡарт килеп ултырған...\nТүбәнге Ағиҙел-Ыҡ һөйләшенән: ...Ҡалмырҙа ҡалҡыуында ҡәберлек ташы бар. Ҡаҙаннан килеп уҡып ҡаранылар, уҡый алмаҙылар. Бик иске. Иске йортно ҡаҙыдылар Ҡаҙан археологлары, сөйәкләр, тимер-томор ҡаҙып алып киттеләр. Ҡалмырҙаҙа гел башҡыртлар.\nГәйнә һөйләшенән: Башҡолтай (Кече Мул) ауылы тарихы. Бу ауылға майтаҡ ҡына, өч йөз йыллар была. Жирләре күп былған башҡыртныҡы. Шуңа алырны кенәз (тархан) тип йөрөткәннәр урыслар.\nТөньяҡ-көнбайышта Сәриә Фазулла ҡыҙы тел берәмектәре рәүешендә мәҡәл-әйтемдәр, фразеологизмдарҙы ҡағыҙға теркәгән. Араларында һирәк ишетелгәндәре бар. Мәҫәлән, гәйнә башҡорттарынан яҙып алынған мәҡәл, әйтемдәр араһында: “Күрше кеше — бүре теше”, “Кеше баласы — бүре баласы, бүреккә салып асрасаң да берекмәҫ”; таныптарҙан: “Бәхетленең ҡунағы дөрөн-дөрөн” (саҡырылған ҡунаҡтарҙың барыһының да килеүе, һуңламауҙарына ҡарата), “Мал иәсе тасторна” (Мал эйәһенә оҡшай тигәне) һ.б.\nХалҡыбыҙҙа “Зәр ҡәҙерен зәрҡәр белер” тигән мәҡәл бар. Ғалимәнең халыҡ ижадына оло иғтибары, уның күңел торошона, эске тәбиғәтенә лә бәйле булғандыр, моғайын. Сәриә Миржанова башҡорт халыҡ йырҙарын, романстарҙы ифрат нәзәкәтле итеп, үҙенә генә хас моң, йомшаҡ тембр менән башҡара ине (тауышы лиро-драматик сопрано). Үҙенең тыуған төйәгендә (Әбйәлил яҡтарында) яралған “Ғилмияза”ны унан да моңлораҡ итеп йырлаған кешене осратырға тура килмәне миңә.\nСәриә Фазулла ҡыҙы Миржанованың аҡыл ҡеүәһенә күңел йылыһын ҡушып, бөртөкләп йыйған фольклор-этнографик материалдарын, бөтәһен бергә туплап, айырым баҫма рәүешендә нәшер итеү көнүҙәк бурыстарҙың береһелер.


Рөстәм Хәмитов хеҙмәт баҙарындағы хәл һәм мәшғүллеккә булышлыҡ итеү саралары тураһында кәңәшмәлә ҡатнашты // Сәйәсәт | новости башинформ.рф\nРөстәм Хәмитов хеҙмәт баҙарындағы хәл һәм мәшғүллеккә булышлыҡ итеү саралары тураһында кәңәшмәлә ҡатнашты\n11:51, 2 марта 2016 Сәйәсәт\nӨФӨ, 2016 йыл, 2 март. /«Башинформ» мәғлүмәт агентлығы, Александр Смирнов/.\nРәсәй Хөкүмәте Рәйесе Дмитрий Медведев Чебоксарҙа (Сыуаш Республикаһы) хеҙмәт баҙарындағы хәл һәм мәшғүллеккә булышлыҡ итеү саралары тураһында кәңәшмә үткәрҙе. Унда Рәсәй Хөкүмәте Премьер-министры урынбаҫары Ольга Голодец, Рәсәйҙең мәғариф һәм фән министры Дмитрий Ливанов, хеҙмәт һәм социаль яҡлау министры Максим Топилин, төбәк башлыҡтары, эшҡыуарлыҡ һәм профсоюз ойошмалары вәкилдәре ҡатнашты. Башҡортостан Башлығы Рөстәм Хәмитов республиканың хеҙмәт баҙарындағы хәле тураһында доклад менән сығыш яһаны.\nКәңәшмәне асып, Хөкүмәт Рәйесе Хөкүмәттең 2016 йылда тотороҡло социаль-иҡтисади үҫеште тәьмин итеүгә йүнәлтелгән эш планына ҡул ҡуйыуын билдәләне. Ундағы саралар ике төп йүнәлеш буйынса төркөмләнгән.\nХеҙмәт баҙарындағы хәл тураһында һөйләгәндә Дмитрий Медведев «беҙ эшен юғалтҡан йәки эштән китеү ҡурҡынысы янаған кешеләргә бергәләп ярҙам итергә тырышырға, икенсе яҡтан, сәнәғәт, иҡтисадтың башҡа тармаҡтары өсөн квалификациялы кадрҙарҙы һаҡлап ҡалырға тейеш» тип һыҙыҡ өҫтөнә алды. Был 2015 йылда хеҙмәткәрҙәрен ҡыҫҡартырға мәжбүр булған предприятиеларҙың һаны ике тапҡырға тиерлек артыуына бәйле. Былтыр март айында эшһеҙлек иң юғары нөктәгә етте – 4,5 миллион кеше, был иҡтисади әүҙем халыҡтың яҡынса 5,9 процентын тәшкил итә.\nХөкүмәттең раҫланған эш планына ярашлы быйылға мәшғүллеккә булышлыҡ итеү буйынса өҫтәмә саралар ҡаралған. Төбәктәргә субсидияларға федераль бюджеттан 3 миллиард һум аҡса бүленә, өҫтәүенә тағы ла 7 миллиард резервта ҡала. Башҡа предприятиеларҙан киткән кешеләрҙе эшкә алған эш биреүселәрҙе дәртләндереү саралары ҡаралған. Бынан тыш, бюджетта Моноҡалаларҙы үҫтереү фондына бүлеү өсөн 7 миллиард һум аҡса һалынған, улар яңы инвестиция проекттарын ғәмәлгә ашырыу өсөн кәрәкле инфраструктура объекттарын берлектә финанслауға йүнәлтеләсәк.\nРөстәм Хәмитов үҙ сығышында республиканың ошо өлкәләге тәжрибәһе менән уртаҡлашты һәм эшһеҙлек мәсьәләләрен федераль, төбәк, урындағы властар, йәмәғәт ойошмалары һәм эшҡыуарлыҡ менән бергә хәл итергә мөмкин булыуын билдәләне.\nРеспублика Башлығы республиканың хеҙмәт баҙарында көсөргәнешлекте кәметеү буйынса федераль программала ҡатнашыуы арҡаһында 218 миллион һум аҡса алыуы хаҡында ла һөйләне.\n– Биш меңдән ашыу кеше яңынан әҙерлек үтте, йә иһә ваҡытлыса эшләне. Әлбиттә, был аҡсалар ҡайһы бер ҙур предприятиеларҙа хәлде тотороҡландырыуҙа ҙур роль уйнаны, – тип билдәләне төбәк етәксеһе. – 2016 йылға аҡсаны Рәсәй Хөкүмәте бүлә. Республика былтырғынан кәмерәк алмаҫ тип ышанам.\nТеги: мәшғүллек,бр башлығы


Йән рәхәте тип уйлаһам...\n13 Октябрь , 19:30\nБер көн кәләш ғүмере ҡыланмағанын иҫерткес эсемлектәрҙе үҙе һатып алып, мул итеп өҫтәл әҙерләне лә: “Саҡыр дуҫыңды, юғиһә, улар ысынлап та айырылашасаҡ”,-тине лә үҙе сығып китте...\nДуҫым уйламағанда ҡатыны менән айырылышырға булып китте. Беҙ кәләш менән был хәлгә ышанып бөтә алманыҡ. Шул тиклем яратышып өйләнештеләр, нисәмә йыл эсендә бер талашҡандары булманы, хатта мөхәббәттәре көсәйә генә бара ине. Минең кәләш: “Ана, улар һаман да ҡыҙ менән егет кеүек ҡылана, ә һин йылы һүҙ ҙә әйтмәйһең”,-тип үпкәләп тә ала ине.\nСәбәбен һорап икәүләп тегеләрҙе ныҡытабыҙ, юҡ, өндәшмәйҙәр.\nБер көн кәләш ғүмере ҡыланмағанын иҫерткес эсемлектәрҙе үҙе һатып алып, мул итеп өҫтәл әҙерләне лә: “Саҡыр дуҫыңды, юғиһә, улар ысынлап та айырылашасаҡ”,-тине лә үҙе сығып китте.\nДуҫ тәүҙә үк асылырға теләмәне. Шулай ҙа хәмер үҙенекен итте, тиҙҙән барыһын да һөйләп бирҙе. Ул руль артында күптән түгел. Тағы бер сәйер ғәҙәте бар – юлды иҫендә ҡалдырмай бөтөнләй. Ситкә сығып китһә, аҙаша ла йөрөй. Шуға күрә кәләше уға GPS-навигатор алып биргән. Артабан дуҫымдың һүҙҙәре менән яҙам.\nЙән рәхәте булып ҡалды, кәрәкле боролошто үткәрәм тип тә ҡурҡмайым. Ә бер көн күрше ҡаланан ҡараңғыла ғына ҡайтырға сыҡтым. Навигаторға ғына иғтибар итеп барам. Күпмелер ваҡыт үткәс навигатор “Вы дома!” тигән хәбәр һалды. Аптырап тирә-яғыма ҡарайым, ә был зыярат! Ҡасандан алып ҡәберлек минең өйөмә әйләнде икән тип ни иларға, ни көлөргә белмәйем. Шулай ҙа кире юлға төшөп, ҡайтыу яғын эҙләй башланым. Юҡ, ошо зыярат тирәһендә әйләнеп тик йөрөйөм. Яҡты төшкәнсе машина эсендә йоҡларға булдым. Бик насар йоҡланым, туҡтауһыҙ һаташтым. Уянғас, бер юлға төштөм. Бер ир осраны. Навигаторға ышанып, аҙашҡанымды белеп: “Ярай әле, һин бәхетле. Ә ҡышҡыһын ошонда батып үлгән егет анау зыяратта ята. Машинаһы менән күл аҫтына төшөп киткән дә, ҡышҡыһын уны кем эҙләһен...”\nҠайтһам кәләш мине эҙләп илап бөткән. Мин уға бер егет машинаһы менән батып үлгән ерҙә йоҡлағанымды әйткәс, ул ағарынып китте. Унан навигаторҙы үҙенең элекке синыфташынан һатып алғанын, ә тегеһенең иҫке машиналарҙан һүтеп алынған запчастәр менән кәсеп итеүен әйтте. Был навигаторҙың хужаһының да күлдә батып үлеүен, машина һыу аҫтында оҙаҡ ятһа ла, GPS-тың эшләүенә аптырауын белдергән. Минең кәләш шуға ҡарамаҫтан уны һатып алған! Әйтерһең дә, мин яңы навигатор һатып алырлыҡ аҡса эшләмәйем! Уның менән нисек бергә йәшәмәк кәрәк?!\nДуҫымды ҡатындарҙың һәр нәмәне экономиялауы, шуның менән уларҙың беҙҙең донъяны тотоп тороуында инандыра алдым. Артабан һәүетемсә йәшәп киттеләр. Тик шунан һуң дуҫым бер ҡасан да навигатор ҡулланмай, юлдарҙы ла ятлап алды.


Бөгөн Башҡортостанда матбуғат һәм киң мәғлүмәт хеҙмәткәрҙәре көнө | ГТРК «Башкортостан» — Новости Уфы и РБ\n14 июня 2017 — 15:58 ГТРК «Башкортостан»\nБыл дата 1998 йылда раҫланды. Теүәл 100 йыл элек ошо көндө Ырымбурҙа башҡорт милли газетаһы баҫыла башлаған. Республика ҡала һәм райондарында бөгөн 70-тән ашыу баҫма берҙәм мәғлүмәт даирәһен тәьмин итә. Башҡортостан гәзит-журналдарға яҙылыу ун көнлөгө йомғаҡтары буйынса иң яҡшы биш төбәк иҫәбенә инде. Республикала йәшәүселәр иһә 156 мең гәзит-журналға яҙылған. Был уҙған йылдың яҙғы декадаһына ҡарағанда 27 процентҡа күберәк.


«Киске Өфө» гәзитенең сайты - УҢЫШЛЫ СӘЙӘХӘТ НИГЕҘЕ ЮЛДАШТАРҘЫҢ ЫШАНЫСЛЫ БУЛЫУЫНДА - 2018 - Мәҡәләләр\nБуш ваҡытын һәр кем үҙенсә уҙғара. Телевизор тоҡандырып, диванда ҡырын ятып ялын уҙғарыусылар ҙа күп, сәйәхәт итергә яратыусылар ҙа һанап бөткөһөҙ. Өйҙә ял итергә яратыусылар ниндәй тәьҫораттар менән байыталыр күңелен, белмәйем, ә бына туристик походтарҙан көс туплап, тәбиғәттән энергия йыйып, һөйләп бөткөһөҙ мәғлүмәт туплап ҡайтыусылар һоҡландыра. Уларҙың һәр ваҡыт күҙҙәре янып тора, физик яҡтан ныҡтар, рухи сәләмәтлектәре лә күпкә юғары. Ә сәйәхәт барышында күргәндәрен һөйләй башлаһалар, ваҡыттың нисек үткәне лә һиҙелмәй. Нәҡ әүҙем туризм яратыусыларҙың объективтарынан һоҡланғыс фотолар барлыҡҡа килә, видеокамералары матур фильмдар тыуҙыра. Тәбиғәттең төрлө миҙгелендә лә сәйәхәткә сығып китеүселәрҙең ҡайһы берҙәре башҡаларға ла ошо "сирҙәрен" йоҡтороп, уларҙы үҙ рәтенә ала. Бөгөнгө әңгәмәсем нәҡ шундайҙарҙан - оҫта сәйәхәтсе, "Авантюра" туристик клубы етәксеһе, экстремаль ярыштар ойоштороусы Артур АЛАҠАЕВ.\nЮлдар, юлдар мине саҡыра...\nӨфөнөң Һупайлы биҫтәһендә, әүҙем төҙөлөш эштәре барған осорҙа үҫтем. Бала сағым төҙөлөш майҙандарында, яҡындағы йылғала һыу инеп, терәлеп торған урманды ҡыҙырып үтте. Мәктәптә уҡығанда атай-әсәйем йәйҙәрен ике аҙналыҡ туристик походтарға ебәрә ине. Шулай уҡ ғаиләбеҙ менән дә йыш ҡына тәбиғәт ҡосағына сығыр инек. Тағы ла йыл һайын машинала Воронеж өлкәһендәге туғандарыбыҙға юлланабыҙ, юлда туҡтап, палаткалар ҡороп, ял итәбеҙ. Ошоларҙың барыһы ла тәбиғәткә ылығыуға сәбәпсе булғандыр. Өлкән кластарҙа иптәштәрем менән походтарға сығып китеүебеҙ ҙә атай-әсәйем тарафынан һәр саҡ хупланды. Шуға күрә, бөгөнгө ҡыҙыҡһыныуҙарыма нигеҙ ғаиләбеҙ ағзаларының тәбиғәткә һаҡсыл ҡарашынан, туризмға, әүҙем спортҡа һөйөүҙән һалынды, тип ышаныслы әйтә алам.\nҒаилә ҡорғас та походтарға йөрөүҙән туҡтаманым. Миңә юлдаш булып кәләшем дә урман-яландар ҡыҙырҙы. Башҡортостанды тулыһынса тиерлек урап сыҡҡас, Рәсәй төбәктәренә сығып киттем. Беренсе сәйәхәтем автомобилдә Рәсәйҙең "Аҡ ел" командаһы менән бергә Алтай, Тыва һәм Хакасия яҡтарына булдым. Үтеү ауырлығы буйынса туристик реестрҙа 5-се кимәл тип иҫәпләнгән маршрут 8036 саҡрым тәшкил итә. Был оҙайлы һәм ҡатмарлы сәйәхәттән уңышлы йөрөп ҡайтҡас, үҙемә ышаныс артты, тағы ла ҡатмарлыраҡ маршруттарға сыҡтым. Тәүге походым иң иҫтә ҡалғаны булһа, иң экстремаль сәйәхәтем тип Коми республикаһындағы Маньпупунёр геологик ҡомартҡыларына алып барған юлды иҫәпләйем. Был маршрут, үтеү ауырлығы буйынса, 6-сы категорияға ҡарай. Юл оҙайлығы Өфөнән тауға тиклем 2576 саҡрым. Уны беҙ 13 көн эсендә үттек. Өфөнән 2 машина сығып киттек, Мәскәүҙән беҙгә тағы ла 2 автомобиль ҡушылды. Былтыр ике тапҡыр Ҡаҙағстанға барҙыҡ. Май айында илдең үҙәк һәм көньяғына, ә июлдә дала менән сүллеккә сәйәхәт ҡылдыҡ. Йәйҙең уртаһында, иң эҫе ваҡытта, сүллеккә сығып китеп, үҙебеҙҙе һынап ҡарау ине маҡсатыбыҙ. Ауырлыҡтарға бирешмәнек, иҫән-имен ҡайттыҡ. Шулай уҡ былтыр 4-се категория ҡатмарлыҡтағы маршрут менән тағы ла Алтайға барып ҡайттыҡ. Ғаиләм менән бер ай тирәһе Рәсәй буйлап сәйәхәт ҡылдыҡ - Магаданға тиклем барып боролдоҡ.\nПоходтарҙың төрө бик күп. Мин йәйәүле походтарға ла күп йөрөйөм, йылғалар буйлап байдаркаларҙа ла йөҙөп төшәм, шулай уҡ мәмерйәләр серен "сисеү" ҙә күңелемә яҡын. Тауҙарға артылыу ваҡытты күп алғанға күрә, уның менән әллә ни ҡыҙыҡһынмаһам да, былтыр 1-се категория ҡатмарлыҡтағы Тағанай буйлап походҡа барҙым. Шулай ҙа иң оҡшағаны миңә автомобиль туризмы. Был туризмдың 6 төр ҡатмарлыҡтағы категорияһы бар. Машинала сәйәхәт иткәндә һин үҙеңә үҙең хужа. Барасаҡ маршрутты һайлау, ҡасан туҡтап ял итеү, ниндәй иҫтәлекле урындарҙы ҡарау, ниндәй тиҙлектә барыу - ғөмүмән, барыһы ла үҙеңдең ҡулыңда. Автомобиль менән тиҙ йөрөү мөмкинлеге лә уға өҫтөнлөк бирә, һин башҡа транспорт кеүек расписаниеға бәйле түгелһең. Автомобиль туризмы һәр саҡ хәрәкәттә булыу, тимәк, ҡыҫҡа ваҡыт эсендә бик күп урындарҙы күреү тигән һүҙ. "Тимер атта" сәйәхәт иткәндә алдағы көнгә аныҡ ҡына план ҡороу файҙаһыҙ, сөнки аҙым һайын бихисап көтөлмәгәнлек һағалай. Ошо яғы менән дә ылыҡтыра автотуризм.\nӨфө - Маньпупунёр - Өфө\nӘлеге маршрут нигеҙендә автомобиль туризмының үҙенсәлектәрен һөйләп үткем килә. Унда барырға теләүселәргә пособие рәүешендә лә булыр әйткәндәрем. Походҡа әҙерлек бер йыл дауамында барҙы. Беҙ машиналарҙы төҙөкләндерҙек, ошо юлды үтеүселәрҙең видео һәм фото отчеттарын өйрәндек, улар менән осрашып һөйләштек, экипаж тупланыҡ, аҙыҡ-түлек барланыҡ, кейемдәр әҙерләнек. Шулай уҡ Печора-Илыч ҡурсаулығына һәм "Ивдель" ландшафт ҡурсаулығына пропусктар эшләтеү ҙә күп ваҡытты алды. Был ҡурсаулыҡтарға эләгергә теләүселәр күп булғанлыҡтан, пропуск эшләтеү өсөн заказды алдан бирергә кәрәк, сөнки йәйгә улар бөтә. Машиналарҙың төҙөклөгөн ныҡ тикшереү мөһим. Бының кеүек алыҫ араға сығыр алдынан ташлы, юлһыҙ ерҙә, тәрән һыуҙа бер нисә тапҡыр тест үткәреп, асыҡланған етешһеҙлектәрҙе бөтөрөргә кәрәк. Шулай уҡ запас частар тураһында ла оноторға ярамай. Бигерәк тә машинаны тарттырыу өсөн лебедка, кисеүҙе үткәндә двигатель һыу аҫтында эшләһен өсөн махсус "тын алыу трубкаһы" - шноркель, зарядланған аккумулятор, әйберҙәрҙе һалыу өсөн экспедицион багажник, трансмиссия, подшипник, сальниктар мотлаҡ кәрәк буласаҡ. Тағы ла "юлһыҙ" юлда машина ҡырына ятмаһын өсөн автомобилгә махсус ҡоролма - "көс тупһаһы" ("силовые пороги") - мотлаҡ ҡуйырға кәрәк. Улар ҡоростан эшләнә һәм автомобиль рамына беркетелә. Тау-таштан йөрөгәндә тәгәрмәстәр тишелеп кенә ҡалмай, ә хатта йыртылып китә. Шул уҡ урында уны ямап тороп булмай, шуға күрә запас тәгәрмәсте берәү генә түгел, ә икәү алырға кәрәк. Төрлө техник шыйыҡсалар, тормоз ҡалыптары (тормозные колодки) һалып алыу ҙа ҡамасау итмәҫ. Беҙ һәр кисеүҙе сыҡҡан һайын майҙарҙы алыштырҙыҡ, двигатель ныҡ ҡыҙғанда антифриз өҫтәп ҡойҙоҡ, тормоз шыйыҡсаһын да йыш өҫтәп ҡойҙоҡ, йә тулыһынса яңырттыҡ.\nАлыҫ һәм ауыр маршрутҡа сыҡҡанда иғтибарға лайыҡ тағы ла бер мөһим фактор - экипаждағы кешеләрҙең һаулығы. Ниндәй сәйәхәттә лә кемдер ауырып китергә йәки йәрәхәтләнергә мөмкин, шуға күрә ҡул аҫтында кәрәкле бөтә медикаменттар ҙа булырға тейеш. Ҡулға ниндәй дарыу эләгә шул һалынған аптечка бөтөнләй бармай. Бында медицина өлкәһендә эшләүсе һәм үҙе лә туризм менән ҡыҙыҡһыныусы белгестең кәңәшенә ҡолаҡ һалырға кәрәк. Беҙҙең экспедиция ваҡытында һыуыҡ тейҙереү ҙә, ағыуланыу ҙа, йөрәк ауыртыу осрағы ла булды. Дөрөҫ комплектланған аптечка ярҙамында улар ауыр эҙемтәләргә килтермәне. Дөйөм бер аптечка менән бер рәттән, хроник ауырыу менән интегеүселәр үҙҙәренә махсус препараттар менән тулыландырылған айырым аптечка ла алырға тейеш. Юлға сығыр алдынан уҡ кемдең ниндәй дарыуға аллергия икәнен асыҡлау фарыз. Әгәр ҙә ныҡ бейектә "тау ауырыуы" башланһа, тиҙ генә түбән төшөү генә ауырыуҙың хәлен еңеләйтәсәк. Шуға күрә, алыҫ экспедицияға сығыр алдынан һәр кем үҙ төбәгендәге бейек тауға күтәрелеп ҡараһа, яҡшыраҡ.\nАҙыҡ-түлек тураһында ла алдан ҡайғыртыу урынлы. Беҙ бер айға етерлек ашамлыҡ алдыҡ, сөнки оҙайлы ваҡыт цивилизациянан алыҫта булырға тура килерен белдек. Шулай уҡ урманда машина ныҡлы ҡыйраған осраҡта уны йүнәтеү ҙә оҙаҡ ваҡытты алырға мөмкин. Бөтә был моменттарҙы ла күҙ уңында тоторға кәрәк. Ашау тәртибен дә алдан планлаштырҙыҡ. Беҙ, мәҫәлән, көнөнә ике тапҡыр - иртәнге һәм киске ашты - яҡшылап ашаныҡ, ә ҡапҡылап алыу өсөн туҡтап торманыҡ, сөнки һәр туҡтау оҙаҡ ваҡытты ала.\nКүп кешене үҙенә туплаған походтарға йөрөргә яратам. Эш бында сәйәхәт барышында килеп тыуған ниндәйҙер техник ҡыйынлыҡтарҙы төркөм менән еңелерәк үтеү мөмкинлегендә лә түгел. Төркөмдөң психологияһын аңларға тырышыу, теге йәки был ситуацияла кешенең үҙен нисек тотоуын күҙәтеү оҡшай. Походта кеше яңы шарттар менән осраша. Ундағы ҡатмарлы шарттар, төрлө хәлдәр, физик көсөргәнешлек, өйрәнелгән йәшәү ритмының үҙгәреүе, оҙайлы ваҡыт бер үк кешеләр менән аралашыу - барыһы ла кешене икенсе яҡтан аса. Хатта бер-ике көнлөк походҡа сыҡҡанда ла, өйрәнелмәгән шарттарҙа, кеше юғалып ҡалырға мөмкин. Бындай осраҡта ваҡытында уның хәлен күрергә, аңларға һәм ярҙам ҡулы һуҙырға кәрәк. Әгәр ҙә ниндәйҙер хәл килеп тыуған осраҡта командалағы бер генә кеше "һынһа" ла, бөтә төркөмгә ауырға тура киләсәк. Планлаштырылған ваҡыт эсендә улар барыһы бергә бер бөтөндө тәшкил итә һәм сәйәхәт аҙағынаса ошо бөтөнлөк юғалмаҫҡа тейеш. Ә оҙайлы ваҡытҡа сығып киткәндә яныңдағы кешеләрҙе ныҡ һайлап алыу уңышлы сәйәхәттең иң мөһим шарты. Ныҡ әҙерлекһеҙ, етерлек тәжрибәһе булмаған йәки конфликтлы кешене походҡа алып сыҡмау хәйерле. Һәр төркөмдә лә, ҡатнашыусылар ни тиклем етди һайлап алынмаһын, барыһынан да көсһөҙөрәге була. Яҡшы төркөм ундайҙарға һәр саҡ ярҙам итә, ләкин шул уҡ ваҡытта уның көсһөҙлөгөнә баҫым яһамай.\nПоход һәйбәт үтһен өсөн, етәксе менән риза булмаған хәлдә лә, уның ҡарарҙарын мотлаҡ үтәү кәрәк. Ләкин етәксе үҙен өҫтөн ҡуйып, талапсан тауыш менән бойороҡтар "яуҙыра" башлаһа, төркөм эсендәге климат сәләмәт булмаясаҡ, шуға ла уға алтын урталыҡты һаҡларға кәрәк. Шулай уҡ төркөмдә килеп тыуған сетерекле мәсьәләләрҙе тиҙ генә хәл итә, ығы-зығыларҙы яйлап ебәрә алыусы аралашыусан бер кешенең булыуы ла походтан яҡшы тәьҫорттар менән ҡайтырға мөмкинлек бирәсәк. Һәйбәт төркөмдә барыһы ла үҙенең нимә өсөн яуап биргәнлеген яҡшы аңлай һәм бойороҡ, киҫәтеү көтмәйенсә, шуны эшләй. Төркөмдә берҙәмлек, мөнәсәбәттәрҙең тотороҡлоғо яйлап барлыҡҡа килә. Әгәр ҙә ҡуйылған маҡсатҡа берҙәм ынтылыш, бер-береңә ярҙам, ихтыяр көсө булмаһа, сәйәхәттең һуңғы нөктәһенә барып етеү бик икеле. Шуға күрә, оҙайлы юлға сыҡҡанда юлдаштарҙы ныҡ һайларға кәрәк.\nПсихологтар фекеренсә, сәйәхәт итеү бик файҙалы. Сәйәхәт яратыусылар план төҙөргә өйрәнә, башҡа кешеләр менән тығыҙ бәйләнештә булыу һәм үҙ-үҙеңде ҡулда тотоу оҫталығына төшөнә, үҙҙәренең рухи ҡиммәттәрен яңынан ҡарап сыға, аралашыуҙа булған ҡыйынлыҡтарҙы аңлы рәүештә ҡабул итә. Тәбиғәтте яратыу, унда үҙеңде әҙәпле тоторға өйрәнеү өсөн дә сәйәхәттәр ҡылырға кәрәк. Тынысландырыу, төрлө борсоған уйҙарҙы бер тәртипкә һалыу өсөн дә иң шәп терапия - сәйәхәткә сығып китеү. Ул бер көнлөкмө, әллә бер-нисә аҙнаға һуҙыламы, уныһы мөһим түгел. Тик бер тапҡыр сәйәхәт "тәмен" татыған кеше унан башҡаса айырылмай. Бөгөнгө ҡунағыбыҙ менән әңгәмә ошо асылды тағы ла нығытты. Гәзит уҡыусыларыбыҙ араһында ла барҙыр сәйәхәттәр яратыусылар. Тәьҫораттарығыҙ менән уртаҡлашһағыҙ ине.\nЯҙылған: 30.01.18 | Ҡаралған: 402


Өфөнө ҡарҙан тулыһынса таҙартыу өсөн аҡса етмәй\nБыл хаҡта баш ҡала хакимиәте башлығы Ирек Ялалов белдерҙе.\nБөгөн ул социаль селтәрҙәге тура эфир аша халыҡ һорауҙарына яуап бирҙе. Әле Өфөнөң 60-лап урамынан ҡар сығарыла, ә бынан дүрт йыл элек ул тик үҙәк урамдарҙан ғына ташып түгелгән. Көн һайын ошо маҡсатта төбәк бюджетынан өс миллион һум аҡса йүнәлтелә. Тура бәйләнештә барған эфирға теләге булған һәр кем һорауын һәм теләктәрен ҡалдыра алды. Айырыуса йәмәғәт транспорты эшмәкәрлеген камиллаштырыу һәм велосипед юлдарын төҙөү мәсьәләһенә ҡағылған һорауҙар күп бирелде.\nТашҡын мәсьәләһе лә ҡала халҡы өсөн көнүҙәклеген юғалтмай. Тикшереүҙәрҙән асыҡланыуынса, һыу баҫыу хәүефе янаған 3000-меңләп йортта йәшәүселәрҙең, ни бары 10 процентында ғына кәмә йәки башҡа йөҙөү ҡоролмаһы бар.


Көньяҡ Уралда башҡорт тоҡомло бал ҡорттарын күпләп үрсетергә йыйыналар // Иҡтисад | новости башинформ.рф\nКөньяҡ Уралда башҡорт тоҡомло бал ҡорттарын күпләп үрсетергә йыйыналар\n13:39, 12 апреля 2011 Иҡтисад\nЙылайыр районы башҡорт тоҡомло бал ҡорттарын һәм инә ҡорттарын күпләп үрсетеү менән шөғөлләнәсәк. Башҡортостандың тап ошо районын белгестәр тәбиғәт һәм климат шарттары буйынса умартасылыҡ өсөн иң уңайлыларҙың береһе тип иҫәпләй. Өҫтәүенә, бында умартасылыҡты уңышлы үҫтереү һәм умартасылыҡ инвентарын әҙерләү өсөн етди нигеҙ бар.\nТоҡомло башҡорт бал ҡорттарын үрсетеү буйынса тоҡомсолоҡ репродукторы элекке «Һүрәм» умартасылыҡ совхозы (әлеге Йылайыр районының Дмитриевка ауыл советы) биләмәһендә булған умарталыҡтар нигеҙендә ойоштороласаҡ.\nКөньяҡ Уралдың ошо уҡ районында үҙенең умартасылар ойошмаһы булдырыласаҡ, ул төбәктә башҡорт тоҡомло бал ҡорттарын һаҡлау, үрсетеү мәсьәләләрендә ярҙам итергә һәм уларҙың киң таралыуына булышлыҡ итергә тейеш.


Республиканың йәш журналистары «Саҡырыу — XXI быуат» Бөтә Рәсәй конкурсында ҡатнаша ала // Мәҙәниәт | новости башинформ.рф\nРеспубликаның йәш журналистары «Саҡырыу — XXI быуат» Бөтә Рәсәй конкурсында ҡатнаша ала\n12:39, 15 июня 2015 Мәҙәниәт\nРеспубликаның йәш журналистары «Саҡырыу — XXI быуат» Бөтә Рәсәй конкурсында ҡатнаша ала Фото: Олег Яровиков\nӨФӨ, 2015 йыл, 15 июнь. /«Башинформ» мәғлүмәт агентлығы, Әлим Фәйезов/.\nМатбуғат һәм киң коммуникациялар буйынса федераль агентлыҡ һәм Халыҡ-ара матбуғат клубы «Саҡырыу — XXI быуат» XI Бөтә Рәсәй йәш журналистар конкурсын иғлан итә. Бәйге йәш журналистар (25 йәшкә тиклем) — киң мәғлүмәт саралары хеҙмәткәрҙәре, шулай уҡ штаттан тыш авторҙар араһында 2014 йылдың октябренән 2015 йылдың июленә тиклем донъя күргән мәҡәләләр буйынса ойошторола.\nЭштәр «Саҡырыу – сәйәсәт һәм иҡтисад»; «Саҡырыу – Рәсәйҙә Әҙәбиәт йылы»; «Саҡырыу – Бөйөк Еңеүҙең 70 йыллығы: тарихи тәжрибә һәм хәҙерге заман»; «Саҡырыу – милләт-ара һәм конфессия-ара мөнәсәбәттәр» номинациялары буйынса ҡабул ителә.\nКонкурстың беренсе туры (төбәк) – 15 авгусҡа, икенсеһе (федераль) 15 сентябргә тиклем дауам итә. Октябрь айында иң яҡшыларҙы бүләкләү тантанаһы буласаҡ.\nФедераль жюри ҡарары буйынса 16 автор — конкурс еңеүселәре ойоштороусылар иҫәбенә Рәсәйҙең билдәле журналистары һәм журналистика өлкәһендәге эксперттар уҙғарған ижади семинарға һәм йомғаҡ яһау тантанаһына саҡырыла. Унда уларға Матбуғат һәм киң коммуникациялар буйынса федераль агентлыҡтың дипломдары, ҡиммәтле бүләктәр тапшырыласаҡ.\nКонкурс тураһында положение, жюри составы һәм төбәк дирекциялары хаҡында мәғлүмәт Халыҡ-ара матбуғат клубы сайтының «Мөһим проекттар/ «Саҡырыу XXI быуат» конкурсы» бүлегендә бирелгән.\nТеги: журналистика,киң мәғлүмәт саралары


Песня «Яңғыҙ ҡатын» исполнителя Алсу Бахтиева. Скачать или слушать онлайн\nПесня «Яңғыҙ ҡатын»\nЯңғыҙлыҡ ул һорап килмәй атын-затын,\nҠырҡ сыраһын тоҡандырыр яңғыҙ ҡатын.\nИрендәре онотмаған һөйөү татын,\nЙөрәгендә, йөрәгендә ут та, ялҡын.\nБахыр булмаҫ, батыр булыр яңғыҙ ҡатын.\nАуыр уйҙар төнөн яра ҡамсы булып,\nӘрнеүҙәре тама-тама тамсы булып.\nНахаҡ һөйләп кәмһетмәгеҙ уның хаҡын,\nЯнығыҙҙа ғорур ханым, яңғыҙ ҡатын.


Башҡортостан Хөкүмәте алданған өлөшсөләр проблемаларын тикшерҙе // Иҡтисад | новости башинформ.рф\nБашҡортостан Хөкүмәте алданған өлөшсөләр проблемаларын тикшерҙе\n10:39, 8 февраля 2011 Иҡтисад\nЙома көндө, 4 февралдә, Башҡортостан Хөкүмәтендә төҙөүселәрҙең күп фатирлы йорттар төҙөлөшө буйынса үҙ йөкләмәләрен үтәмәүе арҡаһында зыян күргән граждандарҙың хоҡуҡтарын һәм законлы мәнфәғәттәрен яҡлауға булышлыҡ итеү буйынса ведомство-ара комиссияһы ултырышы үтте.\nУлтырышты асып, БР Хөкүмәте Премьер-министры урынбаҫары Сергей Афонин ҡатнашыусыларға алданған өлөшсөләр проблемаларын хәл итеү өсөн ҡабул ителгән саралар хаҡында хәбәр итте.\nТәү сиратта норматив-хоҡуҡи базаны көйләү эше алып барыла. Республика кимәлендә төҙөлөшкә аҡса һалыусыларҙың хоҡуҡтарын яҡлауға нигеҙ булып торасаҡ закон ҡабул ителәсәк, уның проекты әҙерләнгән һәм Хөкүмәт менән 27 ғинуарҙа парламентҡа тикшереүгә тәҡдим ителгән.\nВице-премьер республика Президенты Рөстәм Хәмитовтың ҡушыуы буйынса проблемалы объекттарҙың йыйылма исемлеген булдырыу тәртибе билдәләнеүе хаҡында әйтеп үтте.\n– Оҙаҡ төҙөлөүсе йорттарҙы реестрға индереү уларға рәсми рәүештә «проблемалы йорт» статусын биреү һәм төҙөлөштө тамамлауға артабан булышлыҡ итеү өсөн кәрәк, — тип билдәләне ул. – БР Дәүләт төҙөлөш күҙәтеү инспекцияһына ике аҙна эсендә комиссияға исемлеккә индерелергә тейешле йорттар тураһында тулы мәғлүмәт тапшырырға кәрәк.\nБР Хөкүмәтенең матбуғат хеҙмәтенән хәбәр итеүҙәренсә, республикала өлөшсөләрҙең хоҡуҡтары боҙолоу осраҡтары күҙәтелгән ошондай 25 йорт бар. Ултырышта иң ҡатмарлы алты объектҡа ҡағылышлы хәл тикшерелде. Яҡтарҙың: өлөшсөләрҙең, төҙөүселәр, урындағы хакимиәт, хоҡуҡ һаҡлау органдары вәкилдәренең фекерҙәре һәм һығымталары тыңланды.\nУлтырыш аҙағында Сергей Афонин, өлөшсөләрҙең проблемаларын законға ярашлы этаплап ҡарау республика Президенты тарафынан билдәләнгән ваҡыт эсендә барлыҡ эштәрҙе тормошҡа ашырыу мөмкинлеген бирә, тип билдәләне.\nТеги: БР Хөкүмәте, төҙөлөш, кәңәшмәләр


Өфөлә Ҡырымды ҡайтарыуҙы хуплап үткәргән митингта 10 меңдән ашыу кеше ҡатнашты // Сәйәсәт | новости башинформ.рф\nӨфөлә Ҡырымды ҡайтарыуҙы хуплап үткәргән митингта 10 меңдән ашыу кеше ҡатнашты\n7:09, 20 марта 2017 Сәйәсәт\nӨФӨ, 2017 йыл, 20 март. /«Башинформ» мәғлүмәт агентлығы, Ғәлиә Нәбиева/. Өфөләге Салауат Юлаев исемендәге майҙанда Ҡырымды Рәсәй составына яңынан ҡайтарыуҙы байрам итергә республиканан 10 меңдән ашыу кеше йыйылды. Ҡырымды тыуған ярына ҡайтарыу хаҡында Рәсәй Президенты ҡарарының өс йыллығын билдәләргә йәмәғәт ойошмалары, йәштәр, ветерандар һәм патриотик берекмәләр килде. Башҡортостандың Йәмәғәт палатаһы, «Берҙәм Рәсәй» партияһының төбәк бүлексәһе, Дөйөм Рәсәй халыҡ фронтының төбәк штабы ағзалары, бөтә парламент партиялары һәм йәштәр байрамдың әүҙем ҡатнашыусылары булды.\nТантана «Ватан» паркы майҙанындағы тамашанан башланды. Өфө һәм Бөрө ҡалаларының эҙәрмән отрядтары Дыуан районынан Иван Завьяловтың батырлыҡ тарихын күрһәтте. Ул Севастополде азат итеү өсөн һуғыштарҙа батырҙарса һәләк булған яугирҙәрҙең береһе. Үҙ ғүмере менән ул стратегик үрҙе биләй алды. Һәләк булғандан һуң яҡташыбыҙ Хәрби Ҡыҙыл Байраҡ ордены менән наградланды.\nСараға йыйылғандарҙы Башҡортостан Йәмәғәт палатаһы рәйесе Ольга Панчихина сәләмләне. Ул Ҡырым шағирәһенең шиғырын уҡып ишеттерҙе. Бергәләшкән өс йыл эсендә Ҡырым да, бөтөн Рәсәй ҙә ярайһы уҡ көсәйеп китте, тип билдәләне Ольга Панчихина.\n«Милли лидерыбыҙ – Владимир Путиндың тәрән аҡылы һәм тәүәкәллеге, шул саҡта үҙ лидерын хуплап сыҡҡан күп милләтле халҡыбыҙҙың ҙур теләге менән туғандарса берләшеп булды! Президент ҡабул иткән оператив ҡарарҙар Дәүләт Думаһы менән хупланды, ҡырымдарҙы яҡларға һәм уларға референдум уҙғарыу өсөн шарттар булдырырға мөмкинлек бирҙе», — тип билдәләне «Берҙәм Рәсәй»ҙең төбәк башҡарма комитеты етәксеһе Руслан Ғизәтуллин.\nЯңынан ҡушылыу – бөтә илебеҙ, уның һәр гражданы өсөн дөйөм байрам, тип билдәләнеләр митингта ҡатнашыусылар. Башҡортостан халҡы үҙ гражданлыҡ ҡарашының үҙгәрмәгәнлеген иҫбатлау өсөн митингка килде.\nБайрамды башҡорт эстрадаһы артистары дауам итте. Митинг фейерверк менән тамамланды.\nБыл 2014 йылдың мартында референдумдан һуң Ҡырым һәм Севастополдең Рәсәй составына ҡушылыуын хуплап уҙғарған дүртенсе митинг. Уның йомғаҡтары буйынса ярымутрау халҡының күбеһе Федерация субъекты сифатында Рәсәй составына инергә теләген белдерҙе.\nТеги: митингтар,Ҡырым,Ҡырымды Рәсәй составына яңынан ҡайтарыу


Радий Хәбиров хеҙмәт хаҡы буйынса бурыстарҙы ҡаплатыуҙы тиҙләтергә ҡушты - Правительство Республики Башкортостан\nБыл йәһәттән күрелгән саралар тураһында Башҡортостандың ғаилә, хеҙмәт һәм халыҡты социаль яҡлау министры вазифаһын башҡарыусы Юрий Мельников һөйләне. Бөгөнгә 105 ойошманың дөйөм бурысы 594 млн һум тип баһалана. Уларҙың яртыһы башлыса алты предприятиеға тура килә. «Энерготехсервис» ЯСЙ һәм «Стәрлетамаҡ машиналар төҙөү компанияһы» ЯАЙ буйынса һорауҙар судта ҡарала. Тағы ла ике ойошма – «Приволжэнерго» ЯСЙ һәм «Станоктар төҙөү» фәнни-етештереү предприятиеһы 2019 йылдың майында бурыстарҙы ҡаплатып бөтөргә йыйына.\nРадий Хәбиров бурыстарҙы ҡайтарыу буйынса эш биреүселәр тәғәйенләгән ваҡытты контролдә тоторға ҡушты.


Эфирҙа Маяҡ | ГТРК «Башкортостан» — Новости Уфы и РБ\n30 июня 2016 — 18:03\nБөгөн Бөтә Рәсәй дәүләт телерадиокомпанияһының генераль директоры урынбаҫары-төбәк департаменты етәксеһе Рифат Сабитов шулай уҡ Башҡортостан Дәүләт теле радиотапшырыуҙар компанияһы холдингында эфирға сыға башлаған легендар Маяҡ радиоһының тәүге тапшырыуында ла ҡатнашты. Башҡортостанда Маяҡ радиоһының яңынан эфир тулҡындарына сығыуы тамашасыларҙы дөрөҫ һәм урынлы мәғлүмәткә ихтияжын ҡәнәғәтләндереү йәһәтенән әһәмиәтле аҙым.\nФәниә Хабибулловна тынлыҡта түтәл утарға яратмай. Тормош иптәше лә һәр ваҡыт донъялағы һуңғы хәл-ваҡиғалар тураһында хәбәрҙар булырға күнеккән. Баҡсасылар ширғәтендә лә уны шаяртып журналист тип йөрөтәләр. Шуға ла Кәримовтар ғаиләһе 100 һәм 6 тулҡынына Маяҡ радиоһын тәүгеләрҙән булып көйләгән.\nМаяҡ радиоһының беҙҙең төбәктән сыға башлауы тоғро тыңлаусылар өсөн яҡшы яңылыҡ. Тапшырыуҙар Өфөлә һәм Стәрлетамаҡта апрель айынан уҡ сыға, ә хәҙер тура эфирҙа- интерактив тапшырыуҙарға ла сират етте. Ҡорамалдар, тапшырыуҙы биҙәүсе джинглдар төбәк бәйләнешенә әҙер. Маяҡ Башҡортостанда командаһы техник һәм ойоштороу эштәрен тамамлап тыңлаусылар менән осрашыу көтә. Ҡасандыр Бөтә союз радиоһы эфирға сыҡҡан иң боронғо студия хәҙер яңыртылып заманса төҫ алған. Ә бөгөндән Өфө һәм Стәрлетамаҡ халҡы 100 һәм 6 FM, 106 һәм 7 FM йышлыҡтарында яратҡан алып барыусылары – Рөстәм Ғәббәсов һәм Элла Курильскаяның тауышын «Һөйләгеҙ, беҙ һеҙҙе тыңлайбыҙ » тапшырыуында тыңланы. Оҙаҡ йылдар дауамында Маяҡ иң етеҙ мәғлүмәт саралары рәтендә. Форматтың үҙгәреү менән яңылыҡтарҙың тиҙлеге, тапшырыуҙарҙың сифаты үҙгәрешһеҙ ҡаласаҡ.


Беҙҙең йыйылма команда - чемпион\n21 Июнь 2019, 12:24\n14-16 июндә Туймазы ҡалаһында БР-ҙың призывҡа тиклемге йәштәр спартакиадаһы үтте. Курсанттар теҙелеп йыр, автоматты һүтеп-йыйыу, ҡыҫҡа һәм оҙон дистанцияға йүгереү, гранатаны йыраҡлыҡҡа бәреү, турниктан күтәрелеү, ятҡан килеш кәүҙәне күтәреү (пресс), пуля менән атыу, йөҙөү һәм урындан оҙонлоҡҡа һикереү буйынса ярыштылар. Беҙҙең райондан Ринат Ҡаранаев, Семен Федотов, Георгий Афанасьев, Данил Ергунов, Ирек Борханов, Данил Шмельков, Эдуард Әбйәлилов, Денис Хәмиҙуллин, Денис Ковальский һәм Дмитрий Афанасьев (һүрәттә) ҡатнашып, һәйбәт һөҙөмтәгә иреште.\nКоманда иҫәбе буйынса уларға тиңләшеүсе булманы. Үҙ иҫәп буйынса автоматты һүтеп-йыйыуҙа Д.Шмельковҡа 1-се урын, 100 метрға һәм 3 километрға йүгереүҙә Д.Ергуновҡа 3-сө һәм 1-се урын, 2-се Г.Афанасьевҡа, 3-сө Э.Әбйәлиловҡа, гранатаны йыраҡлыҡҡа бәреүҙә Д.Ергуновҡа 2-се урын, турниктан күтәрелеүҙә 1-се урын С.Федотовҡа, 2-се И.Борхановҡа, ятҡан килеш кәүҙәне күтәреүҙә (пресс) 2-се урын Р.Ҡаранаевҡа, пуля менән атыуҙа 1-се урын С.Федотовҡа, 2-се Д.Ергуновҡа, 3-сө Г.Афанасьевҡа, йөҙөүҙә 1-се урын Д.Хәмиҙуллинға, 2-се Д.Ергуновҡа, 3-сө Г.Афанасьевҡа бирелде.\nҮҙ иҫәптәге күп алышта С.Федотов чемпион булһа, Д.Ергунов икенсе урын алыуға өлгәште. Дөйөм командалар буйынса 1-се урынды ғафуриҙар, 2-сене туймазылар, 3-сө урынды әлшәйҙәр яуланы. Һәйбәт һөҙөмтәләр күрһәткән беҙҙең район командаһы 27 июндән 8 июлгә тиклем Смоленск ҡалаһында Рәсәй буйынса призывҡа тиклемге йәштәр спартакиадаһында финал ярышында ла ҡатнашасаҡ. Уларҙы был еңеүҙәре менән ҡотлап, ил буйынса ла һынатмауҙарын теләп ҡалабыҙ.


Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитеты ултырышын үткәрҙе // Йәмғиәт | новости башинформ.рф\nРөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитеты ултырышын үткәрҙе\n10:43, 27 апреля 2015 Йәмғиәт\nРөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитеты ултырышын үткәрҙе Фото: Андрей Старостин\n24 апрелдә республика Хөкүмәте йортонда Башҡортостан Башлығы Рөстәм Хәмитов Бөйөк Ватан һуғышында Еңеүҙең 70 йыллығына әҙерләнеү һәм уны байрам итеү буйынса ойоштороу комитетының дүртенсе ултырышын үткәрҙе. Унда Башҡортостан Хөкүмәте ағзалары, министрлыҡтар һәм ведомстволар етәкселәре, шулай уҡ йәмәғәт ойошмалары вәкилдәре ҡатнашты.\nБашҡортостан Республикаһының хәрби комиссары Анатолий Балтинский һәйкәлдәрҙе, монументтарҙы, обелискыларҙы һәм ҡәберлектәрҙе төҙөкләндереү буйынса саралар тураһында һөйләне. Өфө районы Йоматау ауылындағы хәрби зыяратта эштәр әүҙем бара, Бәләбәй районы Аксаков ауылы эргәһендәге һәм Өфөләге Сергиев зыяратындағы туғандар ҡәберлектәре төҙөкләндерелә. Бөтә эштәр ҙә май баштарында тамамланасаҡ.\n— 9 майға бөтә объекттар ҙа тулыһынса әҙер булырға тейеш. Һәр район, ҡала, ауыл башлыҡтарынан ошо мәсьәләләрҙе үҙ контроленә алыуҙарын талап итәм, — тип һыҙыҡ өҫтөнә алды Рөстәм Хәмитов.\nАнатолий Балтинский 9 майҙа Өфөнөң Ленин майҙанында хәрбиҙәрҙең, курсанттарҙың һәм кадеттарҙың, көс структураларының тантаналы парады буласаҡ тип билдәләне. Хәҙерге ваҡытта күнекмәләр дауам итә.\nБашҡортостандың хеҙмәт һәм халыҡты социаль яҡлау министры Ленара Иванова Бөйөк Ватан һуғышы ветерандарын торлаҡ менән итеү хаҡында һөйләне. Аныҡланған мәғлүмәттәр буйынса, республикала 1113 һуғышта ҡатнашыусы, инвалидтар һәм ветерандарҙың тол ҡатындары торлаҡ шарттарын яҡшыртыуға мохтаж. Тапшырылған документтарҙы тикшергәндән һуң уларҙың барыһына ла торлаҡҡа сертификат бирелә. Һуғыш ветерандарына аҡсалата түләүҙәр буйынса ла тотҡарлыҡтар юҡ.\nБашҡортостандың мәҙәниәт министры Әминә Шафиҡова, шулай уҡ Туймазы һәм Көйөргәҙе райондары хакимиәттәре башлыҡтары Айҙар Суфиянов менән Әхәт Ҡотлоәхмәтов Еңеү көнөн байрам итеү алдынан республиканың ҡала һәм райондарында ниндәй байрам саралары ойоштороласағы тураһында һөйләне.\nКәңәшмәлә шулай уҡ юбилей тантаналары йыл аҙағына тиклем дауам итәсәк тип билдәләнде. Мәҫәлән, 2015 йылдың 20 сентябрендә Көйөргәҙе районында тыуып үҫкән, башҡорттар араһында иң беренсе булып Советтар Союзы Геройы исемен алған Ғәфиәтулла Арыҫлановтың тыуыуына 100 йыл тула. Башҡортостан Башлығы Рөстәм Хәмитов ветерандар ойошмаларының батырҙың тыуған төйәгендә бюст ҡуйыу тәҡдимен хупланы.\n— Һуғыш ветерандарына һәм инвалидтарға иғтибарлы булырға кәрәк, — тине Рөстәм Хәмитов. — Байрамдар үткәс тә ветерандарҙы онотмау, уларға ярҙам итеү, хәстәрлек күреү — һәммәбеҙҙең дә бурысы.


ЮХХДИ көсәйтелгән эш режимына күсә - GTRK.TV — Новости Уфы и РБ\nЮХХДИ көсәйтелгән эш режимына күсә\nБашҡортостандың юл хәрәкәте хәүефһеҙлеге дәүләт инспекцияһы йома һәм шәмбе көсәйтелгән эш режимына күсерелә. Алдағы ял көндәрендә Баймаҡ, Хәйбулла, Ҡариҙел, Дыуан, Асҡын райондары һәм Сибай аша үтеүсе трассалар айырым күҙәтеүгә алына. Инспекторҙар иҫерек килеш руль артына ултырған водителдәрҙе асыҡлаясаҡ. Уҙған аҙнала үткән ошондай махсус операция барышында автомобиль менән эскән килеш идара иткән 160 кеше тотолған.\nХәйерле иртә, Республика - Тормош бәхете хеҙмәттә\nХәбәрҙәр - 24.04.19\nХәбәрҙәр - 22.04.19\nРадий Хабиров поздравил хоккеисток «Агидели» с победой в чемпионате ЖХЛ\nФутбольного арбитра Владимира Москалёва могут наказать на предвзятое судейство\nКак готовятся ко Дню Победы «Волонтеры Победы» в Башкирии\nАскар Абдразаков предложил создать Совет по культуре при Главе Башкортостана\nНовости культуры - 25.04.19\nҠөрьән уҡыусыларҙың төбәк-ара конкурсы\nӨфөлә Ҡөрьән уҡыусыларҙың төбәк-ара конкурсы уҙасасаҡ. Уны Башҡортостан мосолмандарының Диниә назараты булышлығында «Хафиза» ҡатын-ҡыҙҙар йәмәғәт хәрәкәте ойоштора. Дини бәйге 27-28 апрелгә билдәләнгән. Ул ике этапта уҙасаҡ. 27 апрелдә һайлап алыу туры, шулай уҡ, ҡатын-ҡыҙҙар өсөн лекциялар һәм...\nСтәрлетамаҡта сиркәүҙән иғәнә урлаусы һәм ҡарауылсыны туҡмаған өс ирҙе ҡулға алдылар. Зыян күргән ҡарауылсы әле ҡала дауаханаһының реанимация бүлегендә ята. Был видео Стәрлетамаҡ ҡалыһының ғибәҙәтханаһында төшөрөлгән. Кадрҙарҙа күренеүенсә, ике ир-егет сиркәүҙең ҡарауылсыһын туҡмай. Әле...\nШри-ланкалағы террор ғәмәле өсөн “Ислам дәүләттәре” төркөмө яуаплылығын үҙ өҫтөнә алған. Быға тиклем Изге Себастьян сиркәүендәге фажиғәнән видеояҙма табылған. Кадрҙан күренеүенсә, ҙур рюкзак/биштәр таҡҡан ир шартлау алдынан диндарҙар йортона инеп китә. Әлеге мәлдә енәйәткә ҡағылышлы тип иҫәпләнгән...\nБашҡорт Дәүләт медицина университетына донор ағзаһын күсереп ултыртыу буйынса тәжрибә уртаҡлашыу һәм проблемаларҙы хәл итеү юлдарын барлау маҡсаты менән Германиянан белгестәр килде. Әле республикала нисә кеше донор ағзаһына мохтаж? Яңы ағза менән пациент үҙен нисек тоя? Татьяна Батюкина һаулығын...\nТабипҡа ҡасан мөрәжәғәт итергә?\nСир аяҡтан йыҡҡас ҡынамы, әллә сәләмәт булыуыңды раҫлау өсөнмө? “Иртә үткәрелгән диагностика һәр әсәнең сәләмәтлеген һаҡлар һәм ғүмерен оҙайтыр” тип аталған форумда ҡатнашыусы белгестәр бер тауыштан, сәләмәт булыуыңды раҫлар өсөн, тип яуап бирҙе. Форум етди һорауҙар күтәрҙе...\nИлдә танылған перинаталь медицина үҙәгенең эше менән Радий Хәбиров танышты\nРеспублика башлығы вазифаһын ваҡытлыса башҡарыусы Радий Хәбиров “Мать и дитя” клиник госпиталендә булып табиптар һәм пациенттар менән аралашты. Илдә танылған перинаталь медицина үҙәгенең Өфөләге госпитале 2014 йылдан эшләй. Акушерлыҡ, гинекология, түлһеҙлекте дауалау, педиатрия, медицина...\nТөҙөүселәр вәғәҙәләрен үтәй\nМиловка паркында торлаҡ төҙөлөшө көндән-көн әүҙемләшә. Фатирҙарҙа ағартыу-биҙәү эштәре, тышта диуарҙарҙы йылытыу йылдам бара. Июль айында торлаҡ хужаларына тапшырылыр, тип көтөлә. Тик, фатирҙарҙа обой йәбештерелмәй һәм линолиум йәйелмәйәсәк. 5-се кварталдың өс торлағында эштәр ҡайнай. Төҙөлөш...\nРеспубликала углерод һәм водород ҡатнашмаһын эшкәртеүсе ҡоролма төҙөйәсәктәр. Был матдәләр яғыулыҡтың сифатын яҡшыртырға ярҙам итәсәк, тип көтөлә. Яңы инвестпроект менән Радий Хәбиров танышты. Инвестиция күләме 3 миллиард һумдан ашып китәсәк. Салауат ҡалаһындағы предприятие 28 йыл элек ойошторолған...\nЙәшәйеште уңайлы һәм таҙа итеп ойоштороуҙы иң ябай әйберҙәрҙән башларға тейешбеҙ. Бында ваҡ мәсъәләләр булырға тейеш түгел, тип белдерҙе «Йорт идарасыһы» күп фатирлы йорт советтары республика форумында төбәк башлығы вазифаһын башҡарыусы Радий Хәбиров. «Управдом» форумы сиктәрендә февраль айынан...\nҠул һуғышы буйынса чемпионат\nӨфөлә йыл һайын үткәрелә килгән ҡул һуғышы буйынса асыҡ чемпионат үтте. Сараны республиканың Росгвардия идаралығы, эске эштәр министрлығы, йәштәр сәйәсәте һәм спорт министрлығы ойошторҙо. Хәрби бурысын үтәгәндә һәләк булыусылар иҫтәлегенә бағышлап үткәрелгән ҡул һуғышы ярышында Илшат дүртенсе йыл...\nСәхнә кейемдәрендә дефиле\nБер саҡырым етен туҡыма, ебәк, әллә күпме тире, 3 меңләп биҙәү таштары – һөҙөмтәлә 400 сәхнә кейеме! Береһенән-береһе матур костюмдарҙа Башҡорт дәүләт опера һәм балет театры артистары бер аҙнанан “Аттила” операһының премьераһында сәхнәгә сығасаҡ. Ә был ялдарҙа матбуғат хеҙмәткәрҙәре,...\nМатур башҡорт теле\nБашҡортостан24 каналында “Матур башҡорт теле” тигән өр-яңы проект эфирға сыҡты. Уны башҡорт телен һаҡлау һәм үҫтереү фонды “Рәсәй” дәүләт телерадиотапшырыуҙар компанияһының Башҡортостан филиалы менән берлектә бойомға ашыра. Егерме телевизион дәрес барышында уҡыусылар уҡытыусы менән Ватсап...\nВладимир Зеленский Украинаның яңы президенты. Уның командаһы реформалар өҫтөндә эш башлауы тураһында хәбәр итә. Ә Петр Порошенко тәүге һөҙөмтәләрҙән һуң, үҙенең еңелеүен таныған. Үҙәк һайлау комитеты мәғлүмәттәренә ярашлы, Зеленский тауыштарҙың дүрттән өс өлөш йыйған. Ҡазан зоопаркына...\nҠара ҡылауҙы 3D ҡоролма ярҙамында бөтөрөү\nӨфөнөң күҙ табиптары донъяла киң таралған сирҙе дауалауҙың заманса ысулын үҙләштерҙе. Руслан Вәлиевтың күҙенә операция яһарға бары 15 минут ваҡыт талап ителде. Хәрәкәттәрҙе өс үлсәмдә күреп үтәүгә нигеҙләнгән ҡоролма ярҙамында башҡарылған операциянан һуң шәбәйеү осоро ла тиҙ. Күҙҙән ҡара...\nКиләсәк быуын инженерҙары\nКонгресс-холл “Торатау” бинаһында Республика мәктәптәре араһында үткәрелгән “Киләсәк быуын инженерҙары-2019” беренсе форумға йомғаҡ яһалды. Форумда бөтәһе егерме биш мәктәп ҡатнашҡан. Буласаҡ инженерҙар үҙҙәренең проекттарын “Пилотһыҙ авиация системалары”, “Робототехника”, “Хай-тек”, “Йыһан...\nБашҡортостанда ғәҙәттән тыш хәл иғлан ителеүе мөмкин\nЙыл да тиерлек яҡшы уңыштың нигеҙе булған ужымдар был ҡышты ла етеш кенә сыға алманы. Айырым райондарҙа ғәҙәттән тыш хәл индереү тәҡдимен Хөкүмәттең оператив кәңәшмәһендә Радий Хәбиров та хупланы. Белгестәр иҫәпләүенсә, 6 миллиард һумлыҡ уңыш юҡҡа сыҡҡан. Шишмә районында, мәҫәлән, ужым...\nӨфө – матур әммә иҫ киткес бысраҡ ҡала!\nТөбәк етәксеһе булып эш башлаған тәүге айҙарҙа уҡ Радий Хәбиров ошо һүҙҙәр менән сығыш яһаны һәм коммуналь хеҙмәттәргә был мәсьәләне хәл итергә кәрәклеген белдерҙе. Баш ҡала бигерәк тә яҙ көндәрендә саң аҫтында ҡала. Сәбәбе – юлдарҙағы бысраҡтың тейешенсә таҙартылмауы....\nАйби эн Бей Эфес компанияһы Башҡортостан менән хеҙмәттәшлек итеү юлдарын билдәләй\nШирҡәт республика биләмәләрендә яңы сәнәғәт обьекттарын ҡороп, эш урындары асырға, шулай уҡ иҡтисадтың төрлө тармаҡтарында берлектәге проекттар булдырыу тәҡдимен әҙерләгән. Ошо турала компания вәкилдәре һәм республика етәксеһе Радий Хәбиров менән осрашыу барышында әйтелде. Яҡтар яңы...\nРеспублика йәмәғәтселеге оло юғалтыу кисерҙе\n81-се йәшендә, ҡаты ауырығандан һуң Башҡортостандың халыҡ шағиры Рауил Бикбаев арабыҙҙан китте. Рауил Төхвәт улы 1938 йылдың 12 декабрендә Ырымбур өлкәһенең Үрге Ҡунаҡбай ауылында тыуа. 30-ҙан ашыу шиғри йыйынтыҡтар, әҙәби баҫмалар һәм фәнни-тикшеренеү китаптары авторы. Айырым әҫәрҙәре немец, төрөк...\nРеспубликала көндәр йылына\nРәсәй гидрометеорология үҙәгенән ошо хаҡта хәбәр итәләр. Белгестәр әйтеүенсә, быйыл апрель айы төбәк өсөн хас булмаған һыуыҡтар менән килде, шулай ҙа бөгөндән һауа температураһы ныҡлап йылынасаҡ. Ошо аҙна баштарына термометр бағанаһы көндөҙ уртаса 13-15 градусҡа күтәреләсәк. Ә төндәрен уртаса...\nСебер ерендә башҡорт тирмәләре көмбәҙе\nРәсәй төбәктәре башҡорттарының мәҙәниәт көндәре төбәк-ара проекты дауам итә. Был акция нигеҙендә 2013 йылдан башлап Силәбе, Ырымбур, Ҡурған, Һамар, Һарытау, Свердловск, Пермь һәм Татарстан башҡорттары мәҙәниәте көндәре даими үткәрелде. 18 апрелдә Ханты-Манси автономиялы округы...\nӨфө һөнәр колледжында Ворлдскиллс-Раша “Йәш профессионалдар” етенсе милли чемпионатында “Баҫма технологиялары матбуғатта” йүнәлеше буйынса финал ярышында ҡатнашыу хоҡуғын алыу буйынса һайлап алыу туры тамамланды. Ярышта Башҡортостан, Татарстан республикалары, Һарытау, Ярославль, Мәскәү өлкәләре һәм...\nҠатырғанан нефть заводы\nҠатырғанан завод ҡороп Берҙәм Дәүләт Имтиханына өҫтәмә тиҫтә балл ҡуш. Өфө уҡыусыларына ошондай ысулды Нефть кухняһы тәҡдим итә. Был бәйге еңеүселәрҙе билдәләмәй. Төп маҡсат – һәр бер айырым ҡоролманың тотош бер завод булып эшләп китеүе. Буласаҡ нефтселәрҙән берҙәм һәм татыу хеҙмәт талап ителә....\nНисек ялған орлоҡтарға юлыҡмаҫҡа?\nБашҡортостан буйынса Рәсәй ауыл хужалығын күҙәтеү идаралығы орлоҡ магазиндарын тикшерә. Сифатлы орлоҡ ниндәй булырға тейеш? 98 йәшлек Анна Киршина үҫентеләрен ҡәҙерләп кенә ҡарай. Хәҙер нисәмә йылдар үрсетмәләр ултыртып, һәр береһенең нескәлектәрен белеп бөткән. Үҙ баҡсаңдағы йәшелсә, емеш-...\nРадий Хәбиров Сибай халҡына рәхмәт һүҙҙәрен еткерҙе\nРеспублика башлығы вазифаһын башҡарыусы уҙған көн эш сәфәре менән урал аръяғы баш ҡалаһында булды. Ул экологик хәлде яҡшыртыуға көс һалған кешеләргә дәүләт наградалары тапшырҙы, ҡала халҡы менән аралашты, бер нисә социаль объектта булды. Йәш үҫентеләр Аблюзиндар ғәиләһе өсөн яңы тормош...\nСибайҙа туҡмас һәм бишбармаҡ етештерәләр\nЙәш эшҡыуарҙарҙың продукцияһы менән гипермаркеттар ҡыҙыҡһына башлаған. Дилмөхәмәтовтар ғаиләһе милли ризыҡтарҙы етештереү менән өс йыллап шөғөлләнә. Ассортиментта әлегә туҡмас һәм бишбармаҡ. Тәүҙә бина ла, ҡоролмалар ҙа булмаған. Аҙаҡ улар 300 мең һум күләмендә субсидия алған. Тауар...\nРеспубликала күп фатирлы йорттарҙың подъездарын ремонтлау программаһы эшләй башланы. 2019 йылда Өфөлә 1 мең 600 подъезд төҙөкләндереү ҡаралған. Флүр Ихсанов Октябрь Проспектының 84-се йортонда 30 йылдан ашыу йәшәй. Подъездарында күптән көткән ремонт эштәре башланды. Тирә яҡтағы саң, төҙөлөш сүп-...\nОшондай башланғыс менән йөҙөү буйынса Бөтә Рәсәй федерацияһы президенты Владимир Сальников сыҡты. Ул республика етәксеһе Радий Хәбиров менән осрашуҙа июлдә Өфөлә үтәсәк Халыҡ-ара балалар уйындарында файҙаланыласаҡ инфраструктура тураһында әңгәмәләште. Шулай уҡ, яңы спорт обьекттары төҙөлөшө...\nӨфәлә ҡыйыулыҡ һәм батырлыҡ күрһәткән балаларҙы тәбрикләнеләр. Был юлы тиҫтерҙәрен ҡотҡарыу өсөн ғүмерҙәрен хәүеф аҫтына ҡуйған 3 бала «Ҡайнар йөрәк» билдәһе менән бүләкләнде. Бөтә Рәсәй йәмәғәт-дәүләт башланғысы лауреаттарына һәм уларҙың ата-әсәләренә баш федераль инспектор Михаил Закомалдин оло...\nПортугалияның Мадейра утрауында туристар автобусы аварияға эләккән. Водитель транспорт менән идара итә алмай, боролошта юлдан төшөп китеп, бер йорттон ҡыйығына бәрелә. Һөҙөмтәлә 29 кеше һәләк булған, 27-һе төрлө йәрәхәттәр алған. Портулагия прокуратураһы туристар ҡатнашлығындағы был юл-...


Күкрәгеңдә тәүҙә Ҡояш булдыр! » Башкортостан кызы\nБер ҡатын аҡыл эйәһенән кәңәш һорарға килә. Ирем шул хәтлем уҫал, бер ҙә ыңғай ғына түгел, нисек уң яғына сығып алырға икән, тип өҙгөләнә бисара. Аҡһаҡалдың кәңәше шул була: урмандағы тере арыҫландың мыйығын ҡырҡып алып өтөп иреңдең бутҡаһына бутап ашат, шунда холҡо йомшарыр, һиңә мөхәббәте артыр, ти. Ҡатын был кәңәшкә тәүҙә бик ҡайғыра, нисек арыҫлан тиклем арыҫланға яҡын килә алһын? Әммә уның мөнәсәбәттәрен яйларға шул хәтлем теләге көслө була ки, башта арыҫланды ҡулға эйәләштерергә ҡарар итә. Тәүҙә яҡын да ебәрмәгән януар яйлап тыныслана. Хатта бер аҙҙан аҙыҡ килтергән ҡатынға үҙен һыйпарға ирек ҡуя. Бер шулай арыҫлан һыйланған мәлдә генә ҡатын уның мыйығын ҡырҡып ала. Ҡалғанын беләһегеҙ.\nАрыҫлан тиклем арыҫландан ҡурҡмаһаҡ та, йылы һүҙ әйтеп, көндән-көн мөнәсәбәттәрҙе йылытып торорға, яғымлы итеп өндәшеп, бер-беребеҙгә ихлас, яҡшы мөғәмәләлә булырға ҡыйыулыҡ етмәйме, әллә йыбанабыҙмы? Ул үҙенән-үҙе бар булырға йә тейешле тип уйларға күнеккәнбеҙ, йә сабырһыҙланып булғанды тиҙ генә емереп ырғыта һалабыҙ.\nБалалар, дуҫтар менән дә йылы мөнәсәбәт ҡора белеү, яғымлы мөғәмәлә урынлаштырыу ҡыйын түгел. Бары тик ышаныс, ыңғайға тороу, үҙеңде шул тулҡынға көйләү кәрәк. Уның өсөн үпкә, ҡарышыу, үс итеү кеүек сифаттарҙан өҫтөн булырға тейешһең. Холоҡ күрһәтеү, үҙ өҫтөнлөгөңдө иҫбатлау, үҙеңдең уның тормошонда ни хәтлем мөһим икәнлегенде белгертеү – ахмаҡлыҡ. Бының сәбәптәрен тәрәндән аңлау аяҡҡа бәйләнгән таш кеүек ауырлыҡтан ҡотолорға ярҙам итер.\nЯҡындарыбыҙ беҙҙе ярата, шуға улар беҙҙең янда. Ҡайһы ваҡыт яратыу һүҙ менән әйтелмәй, йылылыҡ аша йөрәк менән тойола. Бары үҙеңдең күңел Ҡояшыңды балҡыт, шатлыҡтарыңды үрсет!\nӘ тормош шундай матур! Йәйҙәрҙең күкрәп торған сағы. Ҡояш йылыһынан гөлдәр сәскәгә күмелгән, ағастар емеш биргән кеүек, һеҙҙең изгелек нурҙарынан да донъя яҡтыра, наҙға һыуһаған күңелдәр яҙылып, дәртләнеп, бөйөк эштәргә ең һыҙғана. Йән йылыһының көсөн баһалап еткермәйбеҙ шул. Ә ошо һәр кемдең хәленән килгән, үлсәүҙәргә һалынмаған тылсымлы ҡөҙрәт ул – донъяның иң мөғжизәүи һиммәте.


Ҡытайҙа Рәмил Килмәмәтовтың «Башҡортостан – Рәсәй ынйыһы» фотокүргәҙмәһе асылды\n26 Июль 2018, 09:25\nБР Мәҙәниәт министрлығы\nӨФӨ, 2018 йыл, 26 июль. /«Башинформ» мәғлүмәт агентлығы/. Ҡытайҙың Цзянси провинцияһында Башҡортостандың халыҡ рәссамы Рәмил Килмәмәтовтың «Башҡортостан – Рәсәй ынйыһы» фотокүргәҙмәһе асылды. Проект мәҙәниәт һәм сәнғәт эшмәкәрҙәренә Башҡортостан Республикаһы Башлығы гранты сиктәрендә ғәмәлгә ашырылды. Уны фоторәссам 2018 йылда алды. Экспозицияға 50 эш инә һәм улар республиканың традицион һәм заманса мәҙәниәте тураһында һөйләй.\nКүргәҙмәне Башҡортостан Хөкүмәте Премьер-министры Рөстәм Мәрҙәнов асты. Хәтерегеҙгә төшөрәбеҙ, республиканың рәсми делегацияһы әле эш сәфәре менән Ҡытай Халыҡ Республикаһының Цзянси провинцияһында. Сәфәрҙең маҡсаты – хеҙмәттәшлекте нығытыу, Цзянси провинцияһының ҙур инвестиция проекттарҙы тормошҡа ашырыуҙағы эшен һәм инвесторҙар, индустриаль парктар менән системалы эш ойоштороу тәжрибәһен өйрәнеү, тип хәбәр итә Башҡортостан Хөкүмәтенең матбуғат хеҙмәте.\nБашҡортостан Республикаһы Башлығы гранттары мәҙәниәт һәм сәнғәт эшмәкәрҙәренә йыл һайын тапшырыла. Улар музыка, театр, педагогия, хореография, һәм һынлы сәнғәт, кинематография, архитектура һәм дизайн, музей һәм китапхана эше, художество кәсептәре, халыҡ ижады өлкәләрендә мәҙәни ҡиммәттәрҙе булдырыу, һаҡлап ҡалыу, арттырыу, таратыу һәм үҙләштереү, шулай уҡ Башҡортостан Республикаһының мәҙәни потенциалын һаҡлап ҡалыу һәм үҫтереү буйынса ижади проекттарға ярҙам итеү өсөн ойошторолған.\nТеги:күргәҙмәбашҡортостан башлығы гранты


Ер сигендә лә уҡыным » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ер сигендә лә уҡыным\nЕр сигендә лә уҡыным 23.11.2013 // Йәмғиәт\nМатбуғат баҫмаларына ихтирамды башланғыс кластар уҡытыусыһы атайым Зәбихулла Хөснөтдин улы уятҡандыр. Мин хәреф танырға өйрәнер-өйрәнмәҫтән өйгә “Башҡортостан пионеры” гәзитен, “Пионер” журналын алдырҙы, ә “Совет Башҡортостаны”н ғүмере буйы уҡыны. Шулай итеп, миңә лә гәзит-журнал уҡыу “сире” күсте.\nЭлек “Совет Башҡортостаны” Бөтә Союз каталогына инмәй торғайны, шуға күрә уны республиканан ситтә йәшәгәндәр алдыра алманы. Мәскәүҙә уҡығанда баҫманы һәм Йылайыр районы гәзитен В.И. Ленин исемендәге үҙәк китапханала уҡый торғайным. Ә 80-се йылдарҙа Чукоткала эшләгәндә “Совет Башҡортостаны”н ебәреп торҙолар. Шулай итеп, уны ер сигендә лә – Америкаға ҡарап ултырып уҡығаным булды тип маҡтана алам.\nАҙағыраҡ баҫма менән яҡынданыраҡ та танышырға яҙҙы: үткән быуат аҙағында дүрт-биш йыл гәзиттең үҙ хәбәрсеһе булдым.\nҺуңғы йылдарҙа “Башҡортостан”дың йөҙө үҙгәрҙе. Райондар тормошон яҡтыртҡан мәҡәләләр йыш баҫыла. Онотолған, бөтөп тигәндәй барған ауылдарға ла сәфәр ҡылалар. Һүҙ юҡ, хәбәрселәр яҡшы эшләй. Бигерәк тә Сибай төбәгендәге Кәримә Усманова ҡыуандыра: күп һәм матур яҙа, мәҡәләләре уйландыра. Фотолары ла профессиональ фотографтарҙыҡынан кәм түгел. Өс район менән ике ҡаланың яңылыҡтарын күреп, теркәп, уҡыусыларына еткереп өлгөрә. Барлыҡ хәбәрселәр ҙә шулай эшләһә ине тигән теләктәмен.\nКиләһе йылдың тәүге яртыһына баҫмаға яҙылдым. Бәлки, вәғәҙә иткән бүләк – “Башҡортса дини календарь”ҙа эләгер әле тигән өмөттәмен. Сибайҙа, Урал аръяғы райондарының баш ҡалаһы тип һаналһа ла, башҡортса китаптарҙы табыуы еңел түгел.


Булыр бала — биләүҙән » Башҡортостан гәзите\n"Башҡортостан гәзите" » Мәҙәниәт һәм әҙәбиәт » Булыр бала — биләүҙән\nБулыр бала — биләүҙән 27.09.2012 // Мәҙәниәт һәм әҙәбиәт\nБыйыл премияға дәғүә итеүселәр араһында йәштәрҙең байтаҡ булыуына, бигерәк тә “Башҡортостан” гәзите редакцияһында ете-һигеҙ йыл минең менән бергә эшләгән, “күҙ алдымда үҫкән” Даян Мәжитовтың хеҙмәттәре тәҡдим ителеүенә ихлас һөйөндөм.\nУның беҙгә эшкә килгән мәлен яҡшы хәтерләйем. Тәү ҡарашҡа баҙнатһыҙ, хатта оялсан кеүек күренһә лә, редакция тормошона бик тиҙ инеп китте, төрлө мәсьәләгә арналған ҡыйыу мәҡәләләр менән сығыш яһай башланы. Әле “Башҡортостан” гәзитенең юбилейына бәйле махсус рубрика өсөн материал туплағанда гәзит төпләнмәләрендә уның яҙмаларына йыш тап булам. Темалары төрлө: иҡтисад һәм эшҡыуарлыҡ, спорт, әҙәбиәт һәм мәҙәниәт, мәғариф һәм фән, һаулыҡ һаҡлау һәм демография... Эйе, Даян тема һайламай, ниндәйенә тотонһа ла, үҙ диңгеҙендә йөҙгәндәй. Фельетон, киңәйтелгән репортаж жанрҙарында ла үҙен күрһәтә алды, кәрәк саҡта тиҙ генә шиғырын да яҙып бирә.\nИҫләүемсә, бер мәл уны Бөрйәнгә яҙыусы Сөләймән Латиповтың юбилей кисәһенән репортаж әҙерләргә ебәргәйнек. Шаян тел менән бик уҡымлы итеп яҙылған ыҡсым ғына мәҡәлә, шулай уҡ район тормошонан тағы бер ҡосаҡ мәғлүмәт алып ҡайтты. Шул саҡ хеҙмәттәштәрем алдында: “Мал булыр был”, — тип һығымта яһаным. Яңылышмағанмын, булыр бала биләүҙән билдәле, тиҙәр бит.\nДаяндың сәйәси темаға аналитик яҙмалары йәмәғәтселек тарафынан юғары баһа ала, күбеһе китапхана фондтарына ла ингән. Ул сифат менән генә түгел, тиҙлек менән дә алдыра: кискә ҡарай үткәрелгән мөһим сараларҙан оператив репортаждарын бер ваҡытта ла төнгәсә көтөп ултырырға тура килмәне.\nМинеңсә, Даян Мәжитовтың яңылыҡҡа ынтылышы ифрат көслө. Редакцияла эш башлаған саҡта уҡ ул эшҡыуарлыҡ хаҡында тупланма ойошторғайны, аҙаҡ ир-атҡа арналған махсус биттәр сығарҙы. Автомобилдәр һәм юлдар тураһындағы “Тәгәрмәс” тип аталған ҡушымта ла — уның башланғысы. Шуныһын билдәләргә кәрәк: Даяндың тупланмалары һәр саҡ үҙенсәлекле, ҡабатланмаҫ була, ул һәр ҡайһыһы өсөн айырым рубрикалар ҙа уйлап сығара. Мәҫәлән, “Мыйығыңа ура”, “Һөнәрсе менән Өйрәнсек”, “Егеткә — ете һорау”, “Мәҙәк тә, ғибрәт тә” һәм башҡалар.\n“Башҡортостан” гәзите биттәренә күҙ һалһаң, әле лә Даяндың ижади эшләүе күренә. Заман менән бергә зауыҡ, талаптар үҙгәреп тора, шуға күрә гәзит туҡтауһыҙ яңырырға, халыҡтың ихтыяжын иҫәпкә алып, яңы йүнәлештәрҙе үҙләштерергә тейеш. Даян быны яҡшы белә һәм гәзит мәнфәғәтендә ижади ҡеүәтен йәлләмәй.\nДөйөм алғанда, Даян Мәжитов Шәһит Хоҙайбирҙин исемендәге премияға лайыҡ, тип иҫәпләйем. Ул беҙҙең ышанысты, һис шикһеҙ, аҡлаясаҡ.


23.04.2011 Аҙна аптыратҡыстары\nӨлкән быуын яҡшы хәтерләй: уларҙың бала сағы, йәшлек осоронда Владимир Ильич Лениндан да ҡәҙерлерәк, бөйөгөрәк шәхес юҡ ине.\n22 апрель − пролетарийҙар юлбашсыһының тыуған көнө − бөтә илдә оло байрамға әүерелә, иң матур урамдар, иң алдынғы предприятиелар Ленин исемен йөрөтә, иң аҡыллы, батыр, уңған кешеләр түшенә Ленин орденын таға.\nХәҙер заман башҡа − заң башҡа. Байрамдың әҫәре лә тойолмай, Ленин бары тик кире яҡтан ғына һүрәтләнә. Балаларҙан һораһаң, күбеһе уның кем икәнен дә белмәй. Бер уйлаһаң, быға аптырарға ла түгел. Беҙҙә һәр ваҡыт шулай – бөгөнгө етәкселәргә табынып, элеккеләренең кире яҡтарын ғына күрәбеҙ. Бының өсөн бөгөнгө етәкселәр иң ҙур көс һала. Үҙҙәренең дә берәй ҡасан властан китәсәге хаҡында уйлап та бирмәйҙәр.\nАнглияға алыҫ әле\nБылтыр көҙ генә барлыҡҡа килгән ʺӨфөʺ футбол командаһының баш тренеры Андрей Канчельскис вәғәҙәләре менән шаҡ ҡатыра – ʺКоманда иң шәп инглиз командалары кеүек уйнаясаҡʺ, ʺМанчестер Юнайтедʺтың баш тренеры Алекс Фергюссонды Өфөгә ҡунаҡҡа саҡырамʺ, ʺӨфөʺ быйыл уҡ беренсе дивизионға путевка яулаясаҡ, унан илдең иң көслө командалары иҫәбенә инергә лә күп ҡалмайʺ …\nВәғәҙәләр тормошҡа ашһа, ауыҙыңа бал да май, тренер иптәш. Тик бына Сызрань ҡалаһында урындағы команданан еңелеп ҡайттығыҙ бит әле. Еңһәгеҙ, Рәсәй кубогы өсөн артабан алышасаҡ иң көслө 256 команда араһына инер инегеҙ. Унан килеп, көслө инглиз командаларының уйынын ҡарарға 50 − 60 меңләп кеше йыйыла. Өфөләге ʺДинамоʺ стадионында үткән футбол ярыштарына йыйылған йөҙләп кеше менән һис тә сағыштырырлыҡ түгел. Фергюссон килһә, бот сабып көлөр, уны саҡырмайыраҡ торайыҡ әле. Шәп команда, ҙур стадион төҙөйөк әле башта.\nИртәгә ʺӨфөʺ икенсе дивизионда тәүге уйынды үткәрә. Уға ысын күңелдән уңыштар теләйек.\nАҡсаны – һыуға\nБылтыр ҡоролоҡ арҡаһында иген һәм ҡуҙаҡлы культураларҙың уңышы яртылаш, хатта урыны менән унан да күберәккә аҙ булды.\nБары тик баҫыуҙарға һыу һибеү ҡоролмалары эшләгән урындарҙа ғына уңыш күләме ни бары 10 процент самаһына кәмегән. Әммә бындай баҫыуҙар бөтә майҙандарҙың 7 процентын ғына тәшкил итә шул.\nРәсәй ауыл хужалығы министрлығы мелиорация эштәрен яйға һалыу, гидротехник ҡоролмалар төҙөү өсөн ҡаҙнанан бер триллион һум аҡса һорай. Был аҡсаға илде гөл баҡсаһына әйләндерергә мөмкин булыр ине. Тик шул тиклем сумманы биреүҙәре кәрәк, был бит футбол чемпионаты йәки олимпиада түгел, йәлләүҙәре ихтимал. Икенсенән, бирһәләр ҙә, күп өлөшө урланып бөтмәҫ, тип кем вәғәҙә бирә ала? Беҙҙәге чиновниктар былай ҙа аҡсаны һыуға һалып өйрәнгән инде.


Милләттең тере йәне\nРеспублика тормошонда яңы ҡараштар, яңыса йәшәү, үҫеш юлы дауам итә, барлыҡ тармаҡтарҙы модернизациялау, иҡтисадты үҫтереү үҙәккә ҡуйыла. Халыҡтың рухи ихтыяжы ситтә ҡала бирә… Яңы быуын кешеләре араһында артыҡ прагматик фекерләүсе, үҙ мәнфәғәтен генә уйлап йәшәүселәр аҙ түгел. Уларҙың рухи ихтыяждары сикләнгән. Бындай шарттарҙа милләтебеҙҙе һаҡлап ҡалыу, сит идеологияларҙан ҡурсалау, теле ассимиляцияға (йотолоуға) дусар ителгән башҡортто үҙ асылына ҡайтарыу еңел эш түгел. Милли рух, башҡортлоҡ әсә теленән башлана. Телен белгән кеше үҙенең тарихын өйрәнә, атайсалын яҡшы белгән кеше милли рухлы, илһөйәр була.\nIV Бөтә донъя башҡорттары ҡоролтайында билдәләнеүенсә, башҡорт милли мәғарифының матди-техник базаһы үҫешә, яңы мәктәптәр, балалар баҡсалары асыла, уҡытыусыларҙың, тәрбиәселәрҙең белем биреү кимәле күтәрелә, эш хаҡы арта. Ләкин йәмғиәтте борсоған мәсьәләләр ҙә бар. Белем биреү учреждениеларын оптималләштереү барышында күп осраҡта ата-әсәләрҙең теләктәре иҫәпкә алынмай, был үҙ сиратында ауылдарҙың бөтөүенә һәм эшһеҙлеккә алып килә. Башҡорт мәктәптәренең, туған телендә белем алған балаларҙың һаны кәмеү тенденцияһы ҙур борсолоу тыуҙыра. Башҡорт телен уҡытыу өсөн бирелгән дәрестәр һаны кәмей.\nБөтә донъя башҡорттары ҡоролтайы башҡарма комитеты рәйесе урынбаҫары, профессор Ф.F.Хисаметдинова үҙенең бер сығышында: «Рәсәйҙә йәшәүсе халыҡтарҙың телен һәм мәҙәниәтен һаҡлауға йүнәлтелгән 7 федераль закон бар. Әммә күптәр уны яҡшылап белмәй, шуларҙы ҡулланырға кәрәк»,—тигәйне. Беҙгә закондарҙы яҡшы өйрәнергә, телебеҙҙе һаҡлау һәм үҫтереү зарур.\nБеҙҙең ҡалала «Башҡортостан Республикаһы халыҡтары телдәре тураһында»ғы закондың үтәлешен контролдә тотоу буйынса комиссия эшләй. Уны ҡала хакимиәте башлығы Х.Х.Сөләймәнов етәкләй. Ул телгә ҡағылышлы мәсьәләләрҙе яҡшы белә. Сибай ҡалаһы мәғариф системаһы мәктәп алдында заман ҡуйған мөһим бурыстарҙы үтәү, белемле, талантлы шәхестәр тәрбиәләү йүнәлешендә маҡсатлы эш алып бара.\nҠалала 2 милли мәктәп бар, рус мәктәптәрендә башҡорт кластары, балалар баҡсаларында башҡорт төркөмдәре асыла. 3 башҡорт балалар баҡсаһы эшләй. Белеүебеҙсә, уҡыу-уҡытыу процесы өс объекттан тора: баланан, уҡытыусынан, ата-әсәнән. Туған телгә һөйөү тәрбиәләү ғаиләнән башлана. Ҡала мөхитендә үҫкән балаларҙың күбеһе башҡорт телен ике сәғәт өйрәнә. Туған телендә яҡшылап һөйләшә белмәгән атай, әсәй бала күңеленә үҙ теленә, милләтенә һөйөү тойғоһо һала алмай. Мәктәп һәм ғаиләнең берҙәм булыуы мөһим. Йыш ҡына ата-әсәләр: —Балам башҡорт телен аңламай, уҡығыһы килмәй,—тиҙәр. Бала уҡытыусыға ышанып ҡарай, уның ышанысын аҡларға ла кәрәк. Күп осраҡта туған телдә тик башҡорт теле дәрестәрендә генә һөйләшәләр. Башҡа ваҡытта балалар үҙ-ара рус телендә аралаша. Класс сәғәттәрендә, ата-әсәләр йыйылышында туған телдең тормоштағы әһәмиәтенә арналған әңгәмәләр, төрлө саралар, әҙәби кисәләр үткәреүҙе йыл буйына иғтибар үҙәгендә тоторға кәрәк. Балалар баҡсаларында ла бындай эш барырға тейеш. Илебеҙгә көслө инженерҙар, менеджерҙар күберәк кәрәк, әммә юғары белемле булып та туған телен белмәһә, халҡынан, йола, ғөрөф-ғәҙәттәренән, мәҙәниәтенән ситләшһә, бындай белгестәр милләтебеҙҙе үҫтерәме, улар башҡортмо?\nХәҙерге ғаилә 2 быуындан тора: ата-әсә һәм балалар. Оло быуын—ҡартатай-өләсәй, башлыса, айырым йәшәй. Улар ейәндәрен тәрбиәләүҙә аҙ ҡатнаша, быуындар араһында бәйләнеш, яҡынлыҡ тойғолары, туғанлыҡ ептәре өҙөлә бара. Күпселек йәштәр оло быуынды хөрмәтләүҙе изге бурыс тип һанамай. Тикшеренеүҙәр буйынса, көнбайыш илдәрендә балаларҙың 75 проценты үҙенең ата-әсәһенә оҡшарға теләһә, Рәсәйҙә ул 41 процент ҡына. Уйланырға урын бар. Интернет селтәренең, йөҙәрләгән телевидение каналдарының тәьҫире аҫтында халҡыбыҙға хас булмаған кире күренештәр килеп инде. Бөгөнгө «заман геройы»—ул «уңышлы» кеше, үҙе тәрбиәһеҙ. Супергерой иномаркала йөрөй, ҡайҙа эшләгәне билдәһеҙ, бик күңелле, еңел йәшәй. Ҡайһы берәүҙәр уға оҡшарға тырыша, рухи байлыҡ тураһында уйлап та бирмәй…\nТелде йәшәтеүсе лә, уны тулыландырыусы ла—халыҡ. «Мин—башҡорт» тип ғорурланып ҡына йөрөү етмәй. Милләтебеҙҙе һаҡлауҙа, мәҙәниәтебеҙҙе, йолаларыбыҙҙы тергеҙеүҙә һәр кем тырышырға тейеш. Сибай ҡалаһының гимназия-интернаты, Рамаҙан Өмөтбаев исемендәге башҡорт лицейы уңышлы эшләп килә. Уҡыусылар төрлө конкурстарҙа, олимпиадаларҙа еңеү яулай, илебеҙҙең төрлө вуздарына уҡырға инәләр. Был белем усаҡтарында өмөтлө быуын тәрбиәләнә.\nҠоролтай башҡарма комитеты янында ойошторолған «Мәғариф һәм телде үҫтереү» секцияһы планлы эш алып бара. Мәктәптәрҙә, балалар баҡсаларында йыш булабыҙ. Башҡорт кластарын, төркөмдәрен туплағанда туған телдә уҡытыуға арналған кәңәшмәләр, фекер алышыуҙар үткәрелә. Тарих-крайҙы өйрәнеү музейы һәм китапханаларҙа, уҡыу йорттарында студенттар, уҡытыусылар, халыҡ менән осрашабыҙ. Шулай уҡ, шәжәрәләр, хәтер кисәләре, төрлө темаға әңгәмә ҡорабыҙ, матбуғат биттәрендә көнүҙәк проблемалар буйынса сығыш яһайбыҙ. Ҡала хакимиәте янында ойошторолған «Башҡортостан Республикаһы телдәре тураһында»ғы закондың үтәлешен тикшереү комиссияның эшендә беҙҙең ҡоролтай башҡарма комитеты ағзалары әүҙем ҡатнаша.\nМилләтебеҙ киләсәген күҙаллаған, телебеҙҙең яҙмышын ҡайғыртҡан шәхестәребеҙ бар. Улар—халыҡты алға этәреүсе көс, рухи етәкселәр. Шулай уҡ, бөгөн йәш быуында заманға үҙ ҡарашын булдырыу, ижтимағи-сәйәси проблемаларҙы дөрөҫ баһаларға өйрәтеү, лидерҙар, кадрҙар резервын әҙерләү иғтибар үҙәгендә булһын ине. Башҡортостанға исем биреүсе халыҡ башҡорт телендә һөйләшә. Телебеҙҙе, илебеҙҙе һаҡлайыҡ!\nСибай ҡалаһы башҡорттары ҡоролтайы башҡарма комитетының «Мәғариф һәм телде үҫтереү» секцияһы етәксеһе.


«Тылсымлы моңдар» фестивалендә Гран-приға «Хазина» ансамбле лайыҡ булды // Мәҙәниәт | новости башинформ.рф\n«Тылсымлы моңдар» фестивалендә Гран-приға «Хазина» ансамбле лайыҡ булды\n16:53, 21 марта 2016 Мәҙәниәт\nДәүләкәндә «Тылсымлы моңдар» башҡорт фольклор коллективтарының төбәк фестивале тамамланды. Гран-приға Бишбүләк районынан «Хазина» фольклор ансамбле лайыҡ булды.\nБәләбәйҙән «Йондоҙ» йыр ансамбле һәм Благовар районынан «Аманат» халыҡ вокаль ансамбле беренсе дәрәжә диплом менән бүләкләнде. «Әхирәттәр» (Әлшәй районы), «Гөлнәзирә» (Дәүләкән районы), «Сулпылар» (Миәкә районы), «Алтынай» (Октябрьский ҡалаһы) ансамблдәре икенсе урын алды. Өсөнсө урынға «Аманат» коллективы (Бәләбәй ҡалаһы), «Асылыкүл ынйылары» (Дәүләкән районы), «Ынйылар» (Октябрьский ҡалаһы) ансамблдәре, «Дуҫлыҡ» халыҡ фольклор ансамбле (Салауат) лайыҡ булды.\nХалыҡ таланттары йыйынында Әлшәй, Благовар, Бишбүләк, Бүздәк, Дәүләкән, Йәрмәкәй, Миәкә, Бәләбәй, Стәрлетамаҡ, Шишмә райондарынан һәм Октябрьский, Салауат ҡалаларынан 300-гә яҡын үҙешмәкәр артист ҡатнашты. Конкурсанттар боронғо йолаларҙы һәм ғөрөф-ғәҙәттәрҙе, уйындарҙы күрһәтте.\nЖюри составында республиканың танылған мәҙәниәт эшмәкәрҙәре: М.Аҡмулла исемендәге БДПУ-ның башҡорт әҙәбиәте һәм мәҙәниәте кафедраһы профессоры Әхмәт Сөләймәнов, Республика халыҡ ижады үҙәге хеҙмәткәрҙәре Гөлгөнә Баймырҙина, Эльвира Йыһангирова, Резеда Ҡәләмова эшләне. Фестивалде ойоштороусылар булып Башҡортостандың Мәҙәниәт министрлығы, Республика халыҡ ижады үҙәге һәм район хакимиәте сығыш яһаны.\nТеги: фестиваль,халыҡ ижады


Милли йәштәр театрында Максим Горькийҙың пьесаһы сәхнәләштереләсәк\n22 Июнь , 11:30\nБашҡортостандың Мостай Кәрим исемендәге Милли йәштәр театрында Максим Горькийҙың «Һуңғылар» пьесаһы буйынса «Атай» спектаклен сәхнәләштереүгә әҙерлек эштәре башланды. Спектаклде ҡуйыу өсөн Санкт-Петербургтан һәләтле ижади төркөм саҡырылған.\nБашҡортостандың Мостай Кәрим исемендәге Милли йәштәр театрында Максим Горькийҙың «Һуңғылар» пьесаһы буйынса «Атай» спектаклен сәхнәләштереүгә әҙерлек эштәре башланды. Спектаклде ҡуйыу өсөн Санкт-Петербургтан һәләтле ижади төркөм саҡырылған. Ҡуйыусы режиссер - Денис Хөснийәров, ҡуйыусы рәссам - Александр Мохов, костюмдар буйынса рәссам - Мария Лукка, яҡтылыҡ буйынса рәссам - Игорь Фомин.\n«М. Горькийҙың «Һуңғылар» пьесаһының тәүге варианты «Атай» тип аталған. Спектаклдең ошо исемен ҡалдырырға уйлайбыҙ. Билдәле авторҙың 1908 йылда яҙылған пьесаһын сәхнәгә ҡуйырға ул заманда цензура менән тыйылған була. Сюжет нигеҙендә - күп балалы ғаилә һәм уларҙың ҡаты бәғерле аталары. Аталарының миһырбанһыҙлығы йәш быуынды һәләкәткә дусар итә. Ләкин беҙ уны ғәйепләмәйбеҙ, беҙ бынан сығыу юлдарын эҙләйбеҙ. Сөнки ул атай урынында һәр беребеҙ булырға мөмкин», - тип аңлата Денис Хөснийәров.\nСпектакль «Кесе Ватан мәҙәниәте» - «Театрҙар - балаларға» федераль проекты сиктәрендә ғәмәлгә ашырыла. Премьера быйыл октябрҙә тамашасы хөкөмөнә сығарыласаҡ.


Токай-Хедьялья (Токай шарабы) — Башҡорт Википедияһы\nТокай-Хедьялья (Токай шарабы)\nБыл терминдың башҡа мәғәнәләре лә бар, ҡарағыҙ: Токай.\nТокай-Хедьялья (Токай) (мадьярса Tokaj) — шарап етештереү регионы, унда виноградтың аҡ сорттарынан токай шараптары етештерәләр. Региондың төп өлөшө Венгрияла урынлашҡан; бик үк танылмаған өлөшө — Словакиялағы Земплиндың көньяғында (Требишев районындағы 7 ауыл) урынлашҡан.\n1 Токайҙа шарап етештереү тарихы\n2 Венгр Токайы\n3 Словак Токайы\n4 Һатыу маркаһын һаҡлау\nТокайҙа шарап етештереү тарихы[үҙгәртергә | вики-тексты үҙгәртергә]\nТокай шарап етештереү тураһындағы тәүге мәғлүмәттәр 1550 йылға ҡарай. Мишкольцтан мажар шағиры Иштван Чуйяк /венг. Miskolczi Csulyak István/(1575—1646) үҙенең данлыҡлы шаян «Jocoserium» гимнында Тарцаль һәм Мезештан сыҡҡан токай шараптарын маҡтай (рус теленә был шиғырҙы Иван Белокрылов тәржемәләгән). XVII быуатта токай шараптары Рәсәйҙә лә билдәле була. Улар Рәсәйгә Польшанан килә: 1606 йылда Ежи Мнишек Мәскәүгә, ҡыҙы менән Лжедмитрийҙың туй мәжлесенә, утыҙ мискә токай шарабы килтерә. Мәскәү дәүләтендә ул күптәргә хуш килә. Һарайҙа ла, вельможалар араһында ла венгр шараптары эсеү ғәҙәткә инә. Яҡшы токай шараптарын етештереүҙең бөгөнгө ысулын (данлыҡлы Botrytis cinerea үңәҙ бәшмәге менән әсетеү) Ракоци ғаиләһе капелланы уйлап таба. 1683 йылда Венаны төрөк ғәскәрҙәре ҡамауынан ҡотҡарыусы польша рыцарҙары токай шарабын Польшаға килтерәләр. 1703 йылда кенәз Ракоци бер партия шарапты Людовик XIV-гә ебәрә — шул мәлдән шарап Францияла ла билдәлелек яулай.\n— токай шарабы тураһында Вольтер шулай тигән.\nXVIII быуатта Рәсәй батшалары Токай ҡалаһында казактар отряды тота. Улар венгр шарабын Петербургҡа ебәреүҙе күҙәтеп торалар. 1745 йылда Рәсәйҙә токай шараптарын һатып алыу буйынса махсус комиссия булдырыла. Был комиссия юғары репутация яулаған шараптарҙы һатып алыуҙы көйләп торған. 1908 йылда токай шараптарын етештереү зонаһы рәсмиләштерелә. Ул ваҡытта Венгрия һәм Словакия бер дәүләт — Австро-Венгрия була. Һуңғараҡ Словакияның (бүленгәндән һуң Токайҙың шарап етештереү регионының бер өлөшө шунда тороп ҡала) токай шараптары етештереүгә дәғүә итеүҙәре тап шуның менән аңлатыла. Етәкселеккә коммунистар килгәс (1949 йыл) Токайҙа күп кенә етештереү йолалары боҙола. Бары тик 1990-сы йылдарҙа ғына шарап етештереүҙең боронғо йолалары, шул иҫәптән дәүләт контроле аҫтында ла, яңынан тергеҙелә башлай.\n— Ирина Ковалеваның «Токайское» шиғыры шулай башлана. Венгрҙар токай шарабында һәр төрлө һалҡынды ла еңерлек ҡояш йылыһы артығы менән бар тип иҫәпләй.\nВенгр Токайы[үҙгәртергә | вики-тексты үҙгәртергә]\nТокай шараптары матур алтынһыу төҫтә, тулы, йомшаҡ һәм икмәк ҡайырыһы, бал еҫтәренән хасил булған үҙенсәлекле гөлләмә менән хушланған. Был шараптарҙы әҙерләгәндә боронғо ысулдарҙы ҡулланыу ҙур әһәмиәткә эйә. Иң яҡшы токай виноград баҡсалары тау битләүҙәрендә диңгеҙ кимәленән 100-ҙән 400 метрға тиклем бейеклектә урынлашҡан. Бындағы тәбиғәт шарттары тотороҡһоҙ яҙ, эҫе йәй, һирәк ямғырлы йылы көҙө менән айырылып тора. Тап шуға ла данлыҡлы үңәҙ бәшмәге үрсеүгә уңай шарттар тыуа. Виноградтың Botrytis cinerea үңәҙе менән зараланыуы арҡаһында емештә шәкәр кимәле арта һәм нәтижәлә емеш һуты бер аҙ ҡуйыра. Йөҙөмгә әйләнә башлаған емештәрҙә шәкәр кимәле ике тапҡырға ла артып китеүе ихтимал. Бындай виноградтан яһалған шарапта глицерин күп була, шуға ла шараптың тәме йомшаҡ тойола. Токай шараптарын етештереүҙә виноградтың бары тик дүрт төрө генә ҡулланыла — фурминт, харшлевелю (липовина), жёлтый мускат һәм зета. Виноград йыйыу осоро һуң башҡарыла — октябрь аҙағы — ноябрь башы.\nВенгр токай шараптарының төп төрҙәре:\nТокай асу (Tokaji aszu) — Botrytis cinerea данлыҡлы үңәҙ бәшмәге менән зарарланған виноградтан етештерелә. Botrytis cinerea үңәҙе менән зараланыу емештә шәкәр кимәлен арттыра, ул йөҙөмгә яҡыная һәм нәтижәлә емеш һуты ҡуйыра. Һулый башлаған виноградты (асуны) ҡул менән йыялар һәм путонийҙарға (махсус һауыттар) һалалар. Унда виноград үҙ ауырлығынан баҫылып ҡуйы һут сығара башлай. Һут нигеҙ шарапҡа ҡушыла. Путониҙар ни тиклем күберәк ҡушылһа, токай асу шарабы шул тиклем сифатлы һанала. Шунан һуң шарапты шешәләргә ҡоялар һәм баҙҙа һаҡлайҙар.\nТокай асу эссенция (Tokaji aszu esszencia) — етештергәндә алты путонийҙан да артыҡ ҡушылған токай асу шарабы.\nТокай эдеш самородни (Tokaji edes szamorodni) —был шарапты Botrytis cinerea үңәҙе менән ҡапланған емеште етерлек кимәлдә йыйып ала алмаған йылдарҙа яһайҙар.\nТокай сараз самородни (Tokaji szaraz samorodni) — аҡ ҡоро шарап, херес финоны хәтерләтә (см. херес).\nТокай фурминт (Tokaji furmint) — урындағы фурминт сортынан эшләнгән арзанлы аҡ шарап.\nТокай харшлевелю (Tokaji harslevelu) — урындағы харшлевелю («йүкә япрағы») сортынан эшләнгән арзанлы аҡ шарап.\nСловак Токайы[үҙгәртергә | вики-тексты үҙгәртергә]\nСловакияның токай шараптарын етештереүгә дәғүәләре тарихи нигеҙләнгән. [1908 йыл]]да, токай шараптарын етештереү зонаһы рәсмиләштерелгәндә Венгрия һәм Словакия Австро-Венгрия дәүләтенә ҡарай; империяны бүлгәндә токай виноград баҡсаларының бер өлөшө — Земплиндың көньяғындағы Требишев районындағы 7 ауыл — Словакияға күсә. XX быуат уртаһында венгрҙар токай виноград баҡсаларының словак өлөшөндә сығарылған барлыҡ шарапты һатып алыуҙы, аҙаҡтан инде венгр токайы исеменән һатыуҙы өҫтөн күрәләр. 1989 йылда словак шарапсылары баҙарға словак токайын (Tokajske vino) сығаралар. Был иһә ике ил араһында әле лә дауам иткән низағты тыуҙыра. Бөгөнгө көндә эшләп сығарылған бер нисә словак шарабы ярайһы уҡ юғары сифатлы, әммә күпкә арзан һатыла.\nҺатыу маркаһын һаҡлау[үҙгәртергә | вики-тексты үҙгәртергә]\nВенгр шарапсылары «Токай» һатыу маркаһына төп хоҡуҡ өсөн көрәшәләр. Словакия менән ҡатмарлы талаш-тартыштар — был тәңгәлдәге бер генә дәлил түгел. 2008 йылда Венгрия ҙур тырышлыҡ менән эльзас токай пино гри шарабын пино гри д’эльзас тип исемләүгә ирешә. Шулай ҙа ҡырымдағы Массандра заводы «Токай» шарабын етештереүҙе әле лә дауам итә.\nПроисхождение Токая и его история 2013 йылдың 2 ноябрь көнөндә архивланған.\nhttps://ba.wikipedia.org/w/index.php?title=Токай-Хедьялья_(Токай_шарабы)&oldid=1065041 ҡабул ителгән\nВенгрияның шарап етештереү региондары\nСловакияның шарап етештереү региондары\nБыл бит һуңғы тапҡыр 11:08 29 август 2021 үҙгәртелгән.


Альфахор — Башҡорт Википедияһы\nИке альфахор («ҡара» һәм «аҡ» шоколад менән)\nАльфахор (alfajor [alfaˈxor],ғәрәп: الفاخر) — традицион кондитер изделиеһы, уны Испанияның ҡайһы бер өлкәләрендә һәм Латин Америкаһы илдәрендә, шул иҫәптән Көньяҡ Америка, Үҙәк Америка һәм Мексиканы ла индереп, табырға мөмкин. Төп өлөшө ике ҡатламдан: араһына һөт карамеле йәки шәкәр пудраһы менән ҡапланған джем һалынған түңәрәк татлы печеньенан тора. Альфахорҙың күбеһендә — ике ҡатлам печенье һәм улар араһына һалынған эслек.\nКөньяҡ Америкала альфахор Аргентина, Уругвай, Эквадор, Парагвай, Чили, Перу һәм Бразилияның көньяҡ төбәгендә йышыраҡ осрай. XIX быуат уртаһынан Аргентина менән Уругвайҙа был тәмлекәс ныҡ популяр булыуға ҡарамаҫтан, ул ғәрәп донъяһында барлыҡҡа килгән. Альфахор атамаһығәрәп телендәге الفاخر, [ælˈfæːxɪr] һүҙенән килеп сыға һәм «фантастик» йәки «бына тигән» тәмлекәс тигәнде аңлата. Тәүге тапҡыр альфахор Аль-Андалус булған заманда Иберияла барлыҡҡа килә.\nАльфахорҙың тағы ла бер популяр (хәйер, йыш ҡулланылмаһа ла) ингредиенты — аҡ йәки ҡара шоколад менән ҡаплатылыуы (альфахорҙарҙың күбеһе «ҡара» һәм «аҡ» төрҙә һатыла). Тағы бер төрө «de Alfajor nieve» тип атала, быныһы шоколад урынына «ҡар» менән ҡаплана (йомортҡа ағы һәм шәкәр ҡатышмаһынан барлыҡҡа килә). Перуан альфахорҙары шәкәр пудраһы менән ҡаплана, ә печеньелар араһына blanco manjar (аҡ тәмләткес) һалына. Альфахор, ғәҙәттә алюминь фольгаға төрөп һатыла. Мексикала альфахор - кокостан әҙерләнгән өс төҫлө тәм-том. Никарагуала альфахорҙың Канар утрауҙарында таралғаны өҫтөнлөк ала. Был тәм-том төрлө ҡуҙаҡлыларҙың онона какао һәм меласса ҡушып әҙерләнә һәм пластикҡа йәки майлы ҡағыҙға төрөлә.\nАльфахорҙарҙың башҡа төрҙәре ингредиенттары (мәҫәлән, арахис ҡушып) һәм эслектәре менән генә айырыла\nИспанияның Кадис провинцияһында бөтөнләй икенсе төрлө кондитер изделиеһы альфахор тип атала. Улар он, бал, миндаль һәм бер нисә тәмләткес, мәҫәлән, дәрсен ҡушып әҙерләнә . Йышыраҡ Раштыуа байрамында һатыла.\nhttps://ba.wikipedia.org/w/index.php?title=Альфахор&oldid=924392 ҡабул ителгән


Лагерь Гей – Уйын-Гей Өсөн Бушлай Секс Уйын-Уйынсы\nЛагерь Гей - Уйын - Иң Күңелле Был Коллекция Порноигр\nЛагерь гей-һеҙ интернет уйындары иң ҡыҙыу порноигр коллекцияһы табыла. Һеҙ килгәнегеҙ был html5 уйындары, яңы һәм иң продвинутый булып эшләү ысулы онлайн-уйыны. Өлкәндәр өсөн бындай ҡыҙыҡлы әҫәр донъя тәжрибәһе һәм интерактив күңел асыу мөмкин түгел ине. Әҙерәк булып, был шәп уйында тип графика, ләкин рөхсәт ала һәм шулай уҡ һеҙҙең раят күпкә ҡатмарлы, күп эш алып бара, һеҙ уларҙы күрергә мөмкин. Хатта беҙҙең сайтта тауыш һәм хәрәкәт уйыны движок эффект бейеклектә урынлашҡан., Сөнки тарихтан ҡайһы бер уйындар һәм яҡшы яҙылған. Ҙур коллекцияһы беҙҙә бар, һеҙ уларҙың яуаптарына ниндәй хыялы әҙер. - Булмауға ҡарамаҫтан, һеҙ гей йәки спортсыларҙың мауығыуы, теләһәгез ли һеҙ трахать аниме персонажы из мультфильмов йәки, әгәр һеҙҙең теләгегеҙ булһа, хатта әле донъяға түгел, беҙҙең китапхана сайты бында, өсөн, барыһы ла ҡәнәғәтләндерҙе.\nБөтә был уйын уйнарға мөмкин бушлай коллекцияларҙан, хатта церебраль һәм кәрәк сайтта юҡ. Беҙ белеп, күреп рекламировать һөҙөмтәле булһын өсөн, беҙҙең ике аҡса эшләү, эшләү өсөн бөтә түләргә кәрәк, ә беҙҙең кешеләр түгел, шулай уҡ сайтта раздражать. Реклама беҙҙә аҙ түгел, бушлай секс-тубал, ул порно өсөн ҡулланыла һеҙ, тағы ла бер сәбәбе хаҡында онотмағыҙ һәм был секс-һәм өлкәндәр өсөн бөтә кәрәкле сайттарҙан алабыҙ тубал булыр беҙгә рәхәт.\nҺуңғы Уйнай Гей-Секс-Бөгөн Кис Уйынға\nГейне һы лагеры төрлө-төрлө уйындар шатландырып, беҙ кем визит яһаны. Был беҙгә ниндәй ҙә булһа ялыу непослушность беҙҙең коллекцияла, һәм беҙ ышана, бөтә ир-ат тип, беҙ йөрөй торғас, бер тапҡыр килгән һәр хәлдә, беҙҙең уйын уйнай. Беҙ беләбеҙ, тип, һеҙ барыһы gnu төрлө булыуын, кәрәк ул һеҙгә, килеү менән туп-тулы исемлеге категория шуға күрә беҙ, порно популяр ул донъяла. Иң татлы хыял булын иң ҡыйыу тиклем, барыһы беҙҙең сайтта булыуы шатландыра. Шулай уҡ беҙҙе беләләр, төрлө уйындар кеүек жанрҙар менән ҙур коллекцияһы йыйылған., Сөнки һеҙҙең өсөн төрлө фантазия раят төрлө стиль кәрәк.\nМәҫәлән, әгәр һеҙ шатландыра теләгән ниндәйҙер физик фантазия, түшәк утеха менән бәйле, йәғни һеҙ әйбәтерәк кәрәк булды был секс-симулятор беҙҙең сайтта. Юҡһа һеҙгә был уйын, тип, эште иң секс менән шөғөлләнә, һәм был һеҙҙең бөтә тәжрибәһен менән күп һынауҙар һын-яҡ ирек бирмәй, секс-уйынсыҡ һәм табы.\nАртабан бар хыялдарҙы, сценарий менән бәйле, һеҙ улар тураһында хыяллана. Әгәр һеҙ инцест тураһында хыяллана, һеҙ уҡытыусылар менән секс уйыны, оольни һеҙ дуҫтарының береһе-натуралов йәки көсләү тураһында фантазия хатта әгәр сездә бар, улар мөмкин булған барлыҡ уйын тормошҡа ашырыу, улар беҙҙең был коллекцияһын симулятор фантазия булған. Һеҙ был үҙәккә ҡуйылған төп герой хәрәкәт уйыны булараҡ, һеҙ иң ҡыҙыҡлы образдар һәм үҙ теләген ҡәнәғәтләндерә ала. Һеҙ ҙә ышана, реалистик булған был уйында ни, ҡасан һеҙҙең барлыҡ хыялдар булып кисергән һәр бер бәләкәй деталенә., Башҡа уйындарҙа ла күп булды, һәм барыһы да һезгә эшләргә кәрәк, был-беҙҙең коллекцияла ҡарап, улар өсөн бөтә тапҡан.\nБыл Күберәк Ябай Порно\nБеҙ нимәлер эшләргә теләүселәр күп, сөнки сайттар менән генә порноигра. Беҙ платформа булырға кәрәк, улар бер-береһе менән бәйләнеше һәм порноигра йыйылып алыныр ине. Һәм беҙ шуның нәҡ ҡайғыртыуҙан тыш, ҡайһы бер элементтарын индереү өсөн беҙҙең берләшмә дизайн, веб-сайттар. Аңлатма һеҙҙе уйын бөтә алмай, беҙҙең сайтта буласаҡ, ул беҙгә. Шулай булғас, беҙ иғлан таҡта бар, унда һеҙҙе ҡыҙыҡһындырған барлыҡ теләгәнен берләшмәһе ағзалары һеҙҙең менән беҙҙең һөйләшеү темаһы булып мөмкин. Беҙ шулай уҡ ч булдырыу, уларға туранан-тура аралашыу мөмкинлеге беҙгә сайтында хәбәр ебәрә йәки төркөмләп бер-береһе уйынсылары алышты., Бөтә был эштә хәүефһеҙ, улар ҡуллана аласыз, сөнки ябай кеше булараҡ, был тармаҡта беренсе булып тора.


Ауылдарҙа ҡаҙ өмәләре гөрләй\nМиҙгелдең иң сағыу байрамы Туймазы районының Япрыҡ ауылында ла үтте.\nТуймазы районының Япрыҡ ауылында йәшәүселәр ихата һайын тиерлек ҡаҙ аҫрай. Сәкинә Низамова менән Ғәли Шакировтар ҙа ҡош-ҡортто күпләп үрсетергә күнеккән. Элегерәк тоҡом ҡаҙҙарын йыл һайын алып ҡалһалар, хәҙер улар еңел ысулға күскән. Ғаилә инкубатор себештәрен алып көтә. Быйыл улар дүрт тиҫтәгә яҡын ҡаҙ тотҡан.\nБерәүҙәр ҡаҙ йолҡҡан арала, икенселәр күңел асты. Йыр-бейеү, уйын-көлкө өмәнең төп биҙәге булды... Күмәкләгән эш тиҙ арала тамамланды. Йола буйынса ҡатын-ҡыҙҙар ҡаҙҙарҙы йылғаға алып барып сайҙы, юл буйына ҡаурыйҙарҙы һибеү ҙә байрамдың бер өлөшө һанала. Был ырым буйынса киләһе йыл ҡаҙҙарҙың уңыуына ишаралай.\nТуғандар, күрше-күлән менән бергәләп үткәргән өмә тәмле табын менән тамамланды. Байрам хөрмәтенә әҙерләнгән ризыҡтар ҙа уғата татлы ине.